title: Απόφαση (ΕΕ) 2017/864 του Ευρωπαϊκού Κοινοβουλίου και του Συμβουλίου, της 17ης Μαΐου 2017, σχετικά με το ευρωπαϊκό έτος πολιτιστικής κληρονομιάς (2018)

text:
               20.5.2017

               EL

               Επίσημη Εφημερίδα της Ευρωπαϊκής Ένωσης

               L 131/1

         ΑΠΌΦΑΣΗ (ΕΕ) 2017/864 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 17ης Μαΐου 2017
   σχετικά με το ευρωπαϊκό έτος πολιτιστικής κληρονομιάς (2018)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 167,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Επιτροπής των Περιφερειών (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:

               (1)

               Τα ιδεώδη, οι αρχές και οι αξίες που είναι συνυφασμένες με την πολιτιστική κληρονομιά της Ευρώπης συνιστούν κοινή πηγή μνήμης, κατανόησης, ταυτότητας, διαλόγου, συνοχής και δημιουργικότητας για την Ευρώπη. Η πολιτιστική κληρονομιά συμβάλλει στο ευρωπαϊκό γίγνεσθαι, και στο προοίμιο της Συνθήκης για την Ευρωπαϊκή Ένωση (ΣΕΕ) αναφέρεται ότι τα υπογράφοντα μέρη εμπνέονται από την πολιτιστική, τη θρησκευτική και την ανθρωπιστική κληρονομιά της Ευρώπης.

               (2)

               Στο άρθρο 3 παράγραφος 3 ΣΕΕ αναφέρεται ότι η Ένωση σέβεται τον πλούτο της πολιτιστικής και γλωσσικής της πολυμορφίας και μεριμνά για την προστασία και την ανάπτυξη της ευρωπαϊκής πολιτιστικής κληρονομιάς.

               (3)

               Το άρθρο 167 της Συνθήκης για τη λειτουργία της Ευρωπαϊκής Ένωσης (ΣΛΕΕ) ορίζει ότι η Ένωση συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά. Σκοπός της ενωσιακής δράσης πρέπει να είναι η ενθάρρυνση της συνεργασίας των κρατών μελών και, αν είναι αναγκαίο, η υποστήριξη και η συμπλήρωση των ενεργειών τους, μεταξύ άλλων, για τη βελτίωση της γνώσης και της διάδοσης του πολιτισμού και της ιστορίας των ευρωπαϊκών λαών, καθώς και για τη διατήρηση και την προστασία της «πολιτιστικής κληρονομιάς ευρωπαϊκής σημασίας».

               (4)

               Όπως επισημαίνεται από την Επιτροπή στην ανακοίνωσή της της 22ας Ιουλίου 2014 με τίτλο «Προς μια ολοκληρωμένη προσέγγιση της πολιτιστικής κληρονομιάς της Ευρώπης», η πολιτιστική κληρονομιά πρέπει να θεωρείται κοινός πόρος και κοινό αγαθό που διαφυλάσσεται ως θησαυρός για τις μελλοντικές γενιές. Η ευθύνη επομένως για την προστασία της πολιτιστικής κληρονομιάς βαρύνει όλους τους ενδιαφερομένους από κοινού.

               (5)

               Η πολιτιστική κληρονομιά έχει τεράστια αξία για την ευρωπαϊκή κοινωνία από πολιτιστική, περιβαλλοντική, κοινωνική και οικονομική άποψη. Επομένως, η βιώσιμη διαχείρισή της συνιστά στρατηγική επιλογή για τον εικοστό πρώτο αιώνα, όπως τονίζεται στα συμπεράσματα του Συμβουλίου της 21ης Μαΐου 2014 (3). Η συμβολή της πολιτιστικής κληρονομιάς ως προς τη δημιουργία προστιθέμενης αξίας, δεξιοτήτων και θέσεων εργασίας, καθώς και ως προς την ποιότητα ζωής, υποτιμάται.

               (6)

               Η πολιτιστική κληρονομιά βρίσκεται στο επίκεντρο της ευρωπαϊκής ατζέντας για τον πολιτισμό (4) και συμβάλλει στην επίτευξη των στόχων της, που είναι η προαγωγή της πολιτιστικής πολυμορφίας και του διαπολιτισμικού διαλόγου, η προώθηση του πολιτισμού ως καταλύτη της δημιουργικότητας και η προώθηση του πολιτισμού ως ζωτικού στοιχείου στις διεθνείς σχέσεις της Ένωσης. Αποτελεί επίσης μία από τις τέσσερις προτεραιότητες της ευρωπαϊκής συνεργασίας στον τομέα του πολιτισμού για την περίοδο 2015-2018 σύμφωνα με το ισχύον πρόγραμμα εργασιών για τον πολιτισμό, που εγκρίθηκε από το Συμβούλιο και τους αντιπροσώπους των κυβερνήσεων των κρατών μελών, συνερχομένων στο πλαίσιο του Συμβουλίου, στις 25 Νοεμβρίου 2014 (5).

               (7)

               Το Συμβούλιο στα συμπεράσματά του της 21ης Μαΐου 2014 αναφέρει ότι η πολιτιστική κληρονομιά περικλείει ένα ευρύ φάσμα πόρων που μας κληροδοτούνται από το παρελθόν, με οποιαδήποτε μορφή και όψη —υλικοί, άυλοι και ψηφιακοί (εκ γενετής ψηφιακοί ή ψηφιοποιημένοι εκ των υστέρων), όπως για παράδειγμα μνημεία, χώροι, τοπία, δεξιότητες, πρακτικές, γνώσεις και μορφές έκφρασης της ανθρώπινης δημιουργικότητας, αλλά και συλλογές που φυλάσσουν και διαχειρίζονται δημόσιοι και ιδιωτικοί φορείς όπως μουσεία, βιβλιοθήκες και αρχεία. Η πολιτιστική κληρονομιά περιλαμβάνει επίσης την κινηματογραφική κληρονομιά.

               (8)

               Η πολιτιστική κληρονομιά έχει σφυρηλατηθεί με την πάροδο των αιώνων μέσα από την αλληλεπίδραση μεταξύ των πολιτιστικών εκφράσεων των διαφόρων πολιτισμών που κατοίκησαν στην Ευρώπη. Το ευρωπαϊκό έτος πολιτιστικής κληρονομιάς θα συμβάλει ώστε να ενθαρρυνθεί και να προωθηθεί η κατανόηση της σημασίας που έχουν η προστασία και η προώθηση της πολυμορφίας στην πολιτιστική έκφραση. Ένας τρόπος για να επιτευχθεί η εν λόγω κατανόηση είναι μέσω εκπαιδευτικών προγραμμάτων και προγραμμάτων μεγαλύτερης ευαισθητοποίησης των πολιτών, σύμφωνα με τις υποχρεώσεις που ορίζονται στη σύμβαση της Unesco του 2005 για την προστασία και την προώθηση της πολυμορφίας των πολιτιστικών εκφράσεων, στην οποία η Ένωση και τα κράτη μέλη της είναι συμβαλλόμενα μέρη.

               (9)

               Σύμφωνα με το άρθρο 30 της σύμβασης των Ηνωμένων Εθνών για τα δικαιώματα των ατόμων με αναπηρίες, στην οποία η Ένωση και τα περισσότερα κράτη μέλη είναι συμβαλλόμενα μέρη, τα συμβαλλόμενα μέρη της σύμβασης αναγνωρίζουν το δικαίωμα των ατόμων με αναπηρίες να συμμετέχουν σε ισότιμη βάση με τους άλλους ανθρώπους στην πολιτιστική ζωή, και πρέπει να λαμβάνουν όλα τα κατάλληλα μέτρα προκειμένου να διασφαλίζουν ότι τα άτομα με αναπηρίες απολαμβάνουν, μεταξύ άλλων, την πρόσβαση σε χώρους πολιτιστικών εκδηλώσεων ή υπηρεσιών, όπως θέατρα, μουσεία, κινηματογράφους, βιβλιοθήκες και τουριστικές υπηρεσίες, και ότι στο μέτρο του δυνατού έχουν πρόσβαση σε μνημεία και σε χώρους εθνικής πολιτιστικής σημασίας.

               (10)

               Το Ευρωπαϊκό Βραβείο Προσβάσιμης Πόλης απέδειξε ότι δεν είναι απλώς εφικτό αλλά αποτελεί και ορθή πρακτική να γίνεται η πολιτιστική κληρονομιά των πόλεων προσβάσιμη, με τρόπους που σέβονται τη φύση και τις αξίες των πόλεων αυτών, σε άτομα με αναπηρίες, ηλικιωμένους και άτομα με μειωμένη κινητικότητα ή άλλου είδους προσωρινές βλάβες.

               (11)

               Η πολιτιστική κληρονομιά διαδραματίζει σημαντικό ρόλο στη συνοχή των τοπικών κοινοτήτων σε μια χρονική στιγμή κατά την οποία η πολιτιστική πολυμορφία εντείνεται στις κοινωνίες της Ευρώπης. Οι χώροι που έχουν λάβει το σήμα ευρωπαϊκής πολιτιστικής κληρονομιάς διαθέτουν ισχυρή ευρωπαϊκή διάσταση καθώς έχουν επιλεγεί λόγω του ρόλου που διαδραμάτισαν στην ευρωπαϊκή ιστορία. Παράλληλα με τις Πολιτιστικές Πρωτεύουσες της Ευρώπης, οι εν λόγω χώροι ενισχύουν την αίσθηση των πολιτών ότι ανήκουν σε έναν κοινό ευρωπαϊκό χώρο. Συνεπώς, θα πρέπει να επιδιωχθεί η συμπληρωματικότητα με το ευρωπαϊκό έτος πολιτιστικής κληρονομιάς. Η εφαρμογή νέων συμμετοχικών και διαπολιτισμικών προσεγγίσεων όσον αφορά τις πολιτικές για την πολιτιστική κληρονομιά και τις εκπαιδευτικές πρωτοβουλίες που αναγνωρίζουν ίση αξία σε όλες τις μορφές πολιτιστικής κληρονομιάς μπορούν να αυξήσουν την εμπιστοσύνη, την αμοιβαία αναγνώριση και την κοινωνική συνοχή, όπως επίσης καταδεικνύεται από τη διεθνή συνεργασία στο πλαίσιο του Συμβουλίου της Ευρώπης.

               (12)

               Ο ρόλος της πολιτιστικής κληρονομιάς διαπιστώνεται επίσης στην ατζέντα του 2030 του ΟΗΕ για τη βιώσιμη ανάπτυξη («ατζέντα 2030»), η οποία αναγνωρίζει την ιδιότητα του παγκόσμιου πολίτη, την πολιτιστική πολυμορφία και τον διαπολιτισμικό διάλογο ως πρωταρχικές αρχές της βιώσιμης ανάπτυξης. Η ατζέντα 2030 δέχεται ότι όλες οι πολιτιστικές εκφάνσεις και όλοι οι πολιτισμοί μπορούν να συμβάλουν καταλυτικά στη βιώσιμη ανάπτυξη. Ο πολιτισμός αναφέρεται ρητά σε αρκετούς στόχους βιώσιμης ανάπτυξης της ατζέντας 2030, και ιδίως στον στόχο 11 (πόλεις — μνημεία πολιτιστικής κληρονομιάς), καθώς και στον στόχο 4 (εκπαίδευση) και, αναφορικά με τον τουρισμό, στον στόχο 8 (βιώσιμη ανάπτυξη) και στον στόχο 12 (μοντέλα καταναλωτικής συμπεριφοράς).

               (13)

               Αναγνωρίζεται όλο και περισσότερο σε διεθνές επίπεδο ότι οι άνθρωποι και οι ανθρώπινες αξίες πρέπει να τεθούν στο επίκεντρο μιας διευρυμένης και διεπιστημονικής αντίληψης περί πολιτιστικής κληρονομιάς. Το γεγονός αυτό ενισχύει την ανάγκη να εξασφαλιστεί ευρύτερη πρόσβαση στην πολιτιστική κληρονομιά, μεταξύ άλλων, λαμβάνοντας επίσης υπόψη τις θετικές συνέπειες που έχει στην ποιότητα της ζωής. Αυτή η ευρύτερη πρόσβαση μπορεί να επιτευχθεί με την προσέγγιση διαφορετικών ομάδων κοινού και τη βελτίωση της προσβασιμότητας χώρων, κτιρίων, προϊόντων και υπηρεσιών, με γνώμονα τις ιδιαίτερες ανάγκες και τις συνέπειες των δημογραφικών αλλαγών.

               (14)

               Οι πολιτικές για τη διατήρηση, την αποκατάσταση, τη συντήρηση, την επαναχρησιμοποίηση, την προσβασιμότητα και την προβολή της πολιτιστικής κληρονομιάς και των συναφών υπηρεσιών αποτελούν πρωτίστως εθνικές, περιφερειακές ή τοπικές αρμοδιότητες. Ωστόσο, η πολιτιστική κληρονομιά έχει μια σαφή ευρωπαϊκή διάσταση η οποία λαμβάνεται υπόψη, επιπροσθέτως της πολιτιστικής πολιτικής, από άλλες πολιτικές της Ένωσης όπως η εκπαίδευση, η γεωργία και η αγροτική ανάπτυξη, η περιφερειακή ανάπτυξη, η κοινωνική συνοχή, οι θαλάσσιες υποθέσεις, το περιβάλλον, ο τουρισμός, το ψηφιακό θεματολόγιο, η έρευνα και η καινοτομία, και η επικοινωνία.

               (15)

               Το έτος 2018 έχει συμβολική και ιστορική σημασία για την Ευρώπη και την πολιτιστική της κληρονομιά, καθόσον σηματοδοτεί μια σειρά σημαντικών γεγονότων όπως την 100ή επέτειο από το τέλος του Πρώτου Παγκοσμίου πολέμου και την ανεξαρτησία πολλών κρατών μελών, καθώς και την 400ή επέτειο από την έναρξη του τριακονταετούς πολέμου. Το ευρωπαϊκό έτος πολιτιστικής κληρονομιάς μπορεί να προσφέρει ως εκ τούτου ευκαιρίες για την καλύτερη κατανόηση του παρόντος μέσα από μια πληρέστερη και κοινή κατανόηση του παρελθόντος.

               (16)

               Για να αξιοποιηθεί πλήρως το δυναμικό της πολιτιστικής κληρονομιάς για τις ευρωπαϊκές κοινωνίες και οικονομίες, η διαφύλαξη, η ανάδειξη και η διαχείριση της πολιτιστικής κληρονομιάς απαιτούν αποτελεσματική συμμετοχική (δηλαδή πολυεπίπεδη και πολυσυμμετοχική) διακυβέρνηση και ενισχυμένη διατομεακή συνεργασία, όπως αναφέρεται στα συμπεράσματα του Συμβουλίου της 25ης Νοεμβρίου 2014 (6). Μια τέτοια διακυβέρνηση και συνεργασία προϋποθέτει τη συμμετοχή όλων των ενδιαφερομένων μερών, συμπεριλαμβανομένων των δημόσιων αρχών, του τομέα της πολιτιστικής κληρονομιάς, παραγόντων του ιδιωτικού τομέα και οργανώσεων της κοινωνίας των πολιτών, όπως οι ΜΚΟ και οργανώσεις του τομέα του εθελοντισμού.

               (17)

               Επιπροσθέτως, το Συμβούλιο στα συμπεράσματά του της 25ης Νοεμβρίου 2014 κάλεσε την Επιτροπή να εξετάσει το ενδεχόμενο υποβολής πρότασης σχετικά με ένα ευρωπαϊκό έτος πολιτιστικής κληρονομιάς.

               (18)

               Στο ψήφισμά του της 8ης Σεπτεμβρίου 2015 το Ευρωπαϊκό Κοινοβούλιο συνιστούσε την ανακήρυξη, κατά προτίμηση του 2018, ως ευρωπαϊκού έτους πολιτιστικής κληρονομιάς.

               (19)

               Η Επιτροπή των Περιφερειών στη γνώμη που εξέδωσε στις 16 Απριλίου 2015 (7) εξέφρασε την ικανοποίησή της για την έκκληση του Συμβουλίου να εξεταστεί ένα ευρωπαϊκό έτος πολιτιστικής κληρονομιάς, τονίζοντας τη συμβολή του στην επίτευξη των κοινών στόχων εντός του πανευρωπαϊκού πλαισίου.

               (20)

               Η ανακήρυξη ενός ευρωπαϊκού έτους πολιτιστικής κληρονομιάς είναι ένας αποτελεσματικός τρόπος για την ευαισθητοποίηση του κοινού, τη διάδοση πληροφοριών σχετικά με ορθές πρακτικές, την προώθηση της συζήτησης για την πολιτική, της έρευνας και της καινοτομίας και τη βελτίωση της συλλογής και της ανάλυσης των ποιοτικών ενδείξεων και των ποσοτικών δεδομένων, περιλαμβανομένων των στατιστικών στοιχείων, σχετικά με την κοινωνική και οικονομική επίδραση της πολιτιστικής κληρονομιάς. Η διαμόρφωση ενός περιβάλλοντος για την ταυτόχρονη προώθηση αυτών των στόχων σε ενωσιακό, εθνικό, περιφερειακό και τοπικό επίπεδο μπορεί να επιτύχει μεγαλύτερη συνέργεια και καλύτερη χρήση των πόρων. Στην κατεύθυνση αυτή η Επιτροπή θα πρέπει να προσφέρει έγκαιρη ενημέρωση, αλλά και τη στενή συνεργασία της στο Ευρωπαϊκό Κοινοβούλιο, στο Συμβούλιο και στα κράτη μέλη, στην Επιτροπή των Περιφερειών και στους φορείς και τους συλλόγους που δραστηριοποιούνται στον τομέα της πολιτιστικής κληρονομιάς σε επίπεδο Ένωσης. Για να εξασφαλιστεί η ευρωπαϊκή διάσταση των δραστηριοτήτων που θα διεξαχθούν για το ευρωπαϊκό έτος πολιτιστικής κληρονομιάς, τα κράτη μέλη ενθαρρύνονται επίσης να συνεργαστούν μεταξύ τους.

               (21)

               Η πολιτιστική κληρονομιά αποτελεί επίσης ένα πεδίο παρέμβασης πολλών προγραμμάτων στον τομέα των εξωτερικών σχέσεων, και κυρίως, αλλά όχι αποκλειστικά, στη Μέση Ανατολή. Η προώθηση της αξίας της πολιτιστικής κληρονομιάς αποτελεί επίσης απάντηση στη σκόπιμη καταστροφή των πολιτιστικών θησαυρών σε ζώνες συγκρούσεων, όπως τονίζεται στην κοινή ανακοίνωση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, της 8ης Ιουνίου 2016, με τίτλο «Προς μια στρατηγική της ΕΕ για διεθνείς πολιτιστικές σχέσεις». Είναι σημαντικό να εξασφαλιστεί συμπληρωματικότητα μεταξύ του ευρωπαϊκού έτους πολιτιστικής κληρονομιάς και όλων των πρωτοβουλιών για τις εξωτερικές σχέσεις που αναπτύσσονται εντός των κατάλληλων πλαισίων. Τα μέτρα για την προστασία και την προώθηση της πολιτιστικής κληρονομιάς στο πλαίσιο σχετικών μέσων εξωτερικών σχέσεων θα πρέπει, μεταξύ άλλων, να αντανακλούν το αμοιβαίο συμφέρον που παρουσιάζει η ανταλλαγή εμπειριών και αξιών με τρίτες χώρες. Με το ευρωπαϊκό έτος πολιτιστικής κληρονομιάς θα πρέπει να προωθείται η αμοιβαία γνώση, ο αμοιβαίος σεβασμός και η αλληλοκατανόηση των αντίστοιχων πολιτισμών.

               (22)

               Οι υποψήφιες και εν δυνάμει υποψήφιες χώρες θα πρέπει να συνδεθούν στενά με δράσεις στο πλαίσιο του ευρωπαϊκού έτους πολιτιστικής κληρονομιάς. Θα πρέπει να επιδιώκεται η συμμετοχή των χωρών που εμπίπτουν στο πεδίο εφαρμογής της ευρωπαϊκής πολιτικής γειτονίας και άλλων χωρών εταίρων, ανάλογα με την περίπτωση. Η συμμετοχή αυτή μπορεί να επιδιωχθεί εντός των σχετικών πλαισίων συνεργασίας και διαλόγου, ιδιαίτερα στον διάλογο της κοινωνίας των πολιτών της Ένωσης και των εν λόγω χωρών.

               (23)

               Η διαφύλαξη, η διατήρηση και η βελτίωση της πολιτιστικής κληρονομιάς της Ευρώπης προβλέπεται στους στόχους υφιστάμενων προγραμμάτων της Ένωσης. Ως εκ τούτου, η υλοποίηση ενός ευρωπαϊκού έτους πολιτιστικής κληρονομιάς μπορεί να γίνει μέσω των εν λόγω προγραμμάτων σύμφωνα με τις υφιστάμενες διατάξεις και μέσω καθορισμού των χρηματοδοτικών προτεραιοτήτων σε ετήσια ή πολυετή βάση. Τα προγράμματα και οι πολιτικές σε τομείς όπως ο πολιτισμός, η παιδεία, η γεωργία και η αγροτική ανάπτυξη, η περιφερειακή ανάπτυξη, η κοινωνική συνοχή, οι θαλάσσιες υποθέσεις, το περιβάλλον, ο τουρισμός, η στρατηγική για την ψηφιακή ενιαία αγορά, η έρευνα και η καινοτομία, καθώς και η επικοινωνία συμβάλλουν άμεσα και έμμεσα στην προστασία, στην ανάδειξη, στην καινοτόμο επαναχρησιμοποίηση και στην προβολή της πολιτιστικής κληρονομιάς της Ευρώπης και μπορούν να στηρίζουν το ευρωπαϊκό έτος πολιτιστικής κληρονομιάς σύμφωνα με τα αντίστοιχα νομοθετικά τους πλαίσια. Εθνικές συνεισφορές επιπροσθέτως της συγχρηματοδότησης σε επίπεδο Ένωσης, συμπεριλαμβανομένων ευέλικτων μηχανισμών χρηματοδότησης όπως οι συμπράξεις δημόσιου — ιδιωτικού τομέα ή η συμμετοχική χρηματοδότηση, μπορούν να εξετάζονται προκειμένου να συμβάλουν στην επίτευξη των στόχων του ευρωπαϊκού έτους πολιτιστικής κληρονομιάς.

               (24)

               Τα οικονομικά συμφέροντα της Ένωσης θα πρέπει να προστατεύονται με αναλογικά μέτρα που να καλύπτουν ολόκληρο τον κύκλο δαπανών, όπου περιλαμβάνονται η πρόληψη, ο εντοπισμός και η διερεύνηση παρατυπιών, η ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων και, κατά περίπτωση, η επιβολή διοικητικών και οικονομικών κυρώσεων.

               (25)

               Η παρούσα απόφαση προβλέπει χρηματοδοτικό κονδύλιο για το σύνολο της διάρκειας του ευρωπαϊκού έτους πολιτιστικής κληρονομιάς, το οποίο αποτελεί το ποσό προνομιακής αναφοράς για το Ευρωπαϊκό Κοινοβούλιο και το Συμβούλιο κατά την ετήσια διαδικασία του προϋπολογισμού, κατά την έννοια του σημείου 17 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (8).

               (26)

               Δεδομένου ότι οι στόχοι της παρούσας απόφασης, δηλαδή να ενθαρρύνει την κοινοχρησία και την αποδοχή της πολιτιστικής κληρονομιάς της Ευρώπης, να αυξήσει την ευαισθητοποίηση σχετικά με την κοινή ιστορία και τις κοινές αξίες, καθώς και να ενδυναμώσει την αίσθηση του ανήκειν σε έναν κοινό ευρωπαϊκό χώρο, δεν μπορούν να επιτευχθούν επαρκώς από τα κράτη μέλη, μπορούν όμως να επιτευχθούν καλύτερα σε επίπεδο Ένωσης, η Ένωση δύναται να λάβει μέτρα σύμφωνα με την αρχή της επικουρικότητας του άρθρου 5 ΣΕΕ. Σύμφωνα με την αρχή της αναλογικότητας, όπως ορίζεται στο ίδιο άρθρο, η παρούσα απόφαση δεν υπερβαίνει τα αναγκαία για την επίτευξη των εν λόγω στόχων όρια,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   1.   Το 2018 ανακηρύσσεται «ευρωπαϊκό έτος πολιτιστικής κληρονομιάς» (στο εξής «ευρωπαϊκό έτος»).
   2.   Το ευρωπαϊκό έτος έχει ως σκοπό να ενθαρρύνει την κοινοχρησία και την αναγνώριση της πολιτιστικής κληρονομιάς της Ευρώπης ως κοινού πόρου, να αυξήσει την ευαισθητοποίηση σχετικά με την κοινή ιστορία και τις κοινές αξίες, καθώς και να ενδυναμώσει την αίσθηση του ανήκειν σε έναν κοινό ευρωπαϊκό χώρο.
   Άρθρο 2
   Στόχοι
   1.   Οι γενικοί στόχοι του ευρωπαϊκού έτους είναι η ενθάρρυνση και η υποστήριξη των προσπαθειών που καταβάλλουν η Ένωση, τα κράτη μέλη και οι περιφερειακές και τοπικές αρχές, σε συνεργασία με τον τομέα της πολιτιστικής κληρονομιάς και την ευρύτερη κοινωνία των πολιτών, για την προστασία, τη διαφύλαξη, την επαναχρησιμοποίηση, την ενίσχυση, την ανάδειξη και την προώθηση της πολιτιστικής κληρονομιάς της Ευρώπης. Ειδικότερα, το ευρωπαϊκό έτος:

               α)

               συμβάλλει στην προώθηση του ρόλου της πολιτιστικής κληρονομιάς της Ευρώπης ως καθοριστικού στοιχείου της πολιτισμικής πολυμορφίας και του διαπολιτισμικού διαλόγου. Με πλήρη σεβασμό των αρμοδιοτήτων των κρατών μελών, επισημαίνει τον καλύτερο τρόπο με τον οποίο εξασφαλίζονται η διατήρηση και η προστασία της πολιτιστικής κληρονομιάς της Ευρώπης, καθώς και η πρόσβαση σε αυτήν από ένα ευρύτερο και πιο διαφοροποιημένο κοινό, συμπεριλαμβανομένων μέτρων για τη διεύρυνση κοινού και εκπαίδευσης στην πολιτιστική κληρονομιά, ώστε με τον τρόπο αυτό να προωθηθούν η κοινωνική ένταξη και ενσωμάτωση·

               β)

               ενισχύει τη συμβολή της ευρωπαϊκής πολιτιστικής κληρονομιάς στην κοινωνία και στην οικονομία, αξιοποιώντας τις άμεσες και έμμεσες οικονομικές δυνατότητές της, οι οποίες περιλαμβάνουν τη στήριξη των πολιτιστικών και δημιουργικών τομέων, περιλαμβανομένων των μικρών και μεσαίου μεγέθους επιχειρήσεων, και την ενθάρρυνση της δημιουργίας και της καινοτομίας, την προώθηση της βιώσιμης ανάπτυξης και του βιώσιμου τουρισμού, την ενίσχυση της κοινωνικής συνοχής και τη δημιουργία μακροπρόθεσμης απασχόλησης·

               γ)

               συμβάλλει στην προώθηση της πολιτιστικής κληρονομιάς ως σημαντικού στοιχείου των σχέσεων μεταξύ της Ένωσης και τρίτων χωρών, αξιοποιώντας το ενδιαφέρον και τις ανάγκες που παρουσιάζονται σε χώρες-εταίρους και την εμπειρογνωμοσύνη της Ευρώπης όσον αφορά την πολιτιστική κληρονομιά.

         2.   Οι ειδικοί στόχοι του ευρωπαϊκού έτους είναι:

               α)

               η ενθάρρυνση προσεγγίσεων στην πολιτιστική κληρονομιά που είναι επικεντρωμένες στον άνθρωπο, ανοικτές σε όλους, προσανατολισμένες στο μέλλον, πιο ολοκληρωμένες, βιώσιμες και διατομεακές·

               β)

               η προώθηση καινοτόμων μοντέλων συμμετοχικής διακυβέρνησης και διαχείρισης της πολιτιστικής κληρονομιάς, με τη συμμετοχή όλων των ενδιαφερομένων, συμπεριλαμβανομένων των δημόσιων αρχών, του τομέα της πολιτιστικής κληρονομιάς, των ιδιωτικών παραγόντων και των οργανώσεων της κοινωνίας των πολιτών·

               γ)

               η προώθηση του διαλόγου, της έρευνας και της ανταλλαγής ορθών πρακτικών όσον αφορά την ποιότητα της διατήρησης, της προστασίας, της καινοτόμου επαναχρησιμοποίησης και ενίσχυσης της πολιτιστικής κληρονομιάς και των σύγχρονων επεμβάσεων στο ιστορικό περιβάλλον·

               δ)

               η προώθηση λύσεων που θα καταστήσουν την πολιτιστική κληρονομιά προσιτή σε όλους, μεταξύ άλλων και μέσω ψηφιακών μέσων, με την εξάλειψη των κοινωνικών, πολιτιστικών και υλικών φραγμών, λαμβανομένων υπόψη των ανθρώπων με ειδικές ανάγκες·

               ε)

               ο προσδιορισμός και η αναβάθμιση της θετικής συμβολής της πολιτιστικής κληρονομιάς στην κοινωνία και στην οικονομία μέσω της έρευνας και της καινοτομίας, μεταξύ άλλων με την ενίσχυση της βάσης στοιχείων για την εν λόγω συμβολή σε επίπεδο Ένωσης·

               στ)

               η ενθάρρυνση συνεργειών μεταξύ της πολιτιστικής κληρονομιάς και των περιβαλλοντικών πολιτικών με την ενσωμάτωση της πολιτιστικής κληρονομιάς στις περιβαλλοντικές, στις αρχιτεκτονικές και στις χωροταξικές πολιτικές και μέσω της προώθησης της ενεργειακής απόδοσης·

               ζ)

               η ενθάρρυνση στρατηγικών περιφερειακής και τοπικής ανάπτυξης οι οποίες να αξιοποιούν το δυναμικό της πολιτιστικής κληρονομιάς, μεταξύ άλλων μέσω της προώθησης του βιώσιμου τουρισμού·

               η)

               η στήριξη της ανάπτυξης ειδικών δεξιοτήτων και η βελτίωση της διαχείρισης και της μεταφοράς γνώσεων στον τομέα της πολιτιστικής κληρονομιάς, λαμβανομένων υπόψη των επιπτώσεων της μετάβασης στην ψηφιακή εποχή·

               θ)

               η προαγωγή της πολιτιστικής κληρονομιάς ως πηγής έμπνευσης για τη σύγχρονη δημιουργία και καινοτομία και η υπογράμμιση της δυνατότητας γόνιμων ανταλλαγών και μεγαλύτερης αλληλεπίδρασης μεταξύ του τομέα της πολιτιστικής κληρονομιάς και άλλων πολιτιστικών και δημιουργικών τομέων·

               ι)

               η ενίσχυση της ευαισθητοποίησης σχετικά με τη σημασία της ευρωπαϊκής πολιτιστικής κληρονομιάς μέσω της εκπαίδευσης και της διά βίου μάθησης, ιδιαίτερα με στόχο τα παιδιά, τους νέους και τους ηλικιωμένους, τις τοπικές κοινότητες και τις δυσπρόσιτες ομάδες·

               ια)

               η επισήμανση των δυνατοτήτων συνεργασίας σε θέματα πολιτιστικής κληρονομιάς για την ανάπτυξη ισχυρότερων δεσμών στο εσωτερικό της Ένωσης και με χώρες εκτός της Ένωσης και η ενθάρρυνση του διαπολιτισμικού διαλόγου, της συμφιλίωσης έπειτα από συγκρούσεις και της πρόληψης των συγκρούσεων·

               ιβ)

               η προώθηση της έρευνας και της καινοτομίας αναφορικά με την πολιτιστική κληρονομιά· η διευκόλυνση της υιοθέτησης και της αξιοποίησης των ερευνητικών αποτελεσμάτων από όλους τους ενδιαφερομένους, ιδίως τις δημόσιες αρχές και τον ιδιωτικό τομέα, και η διάδοση των ερευνητικών αποτελεσμάτων σε ευρύτερο κοινό·

               ιγ)

               η ενθάρρυνση της ανάπτυξης συνεργειών μεταξύ της Ένωσης και των κρατών μελών της, μεταξύ άλλων με την ενίσχυση των πρωτοβουλιών για την πρόληψη της παράνομης διακίνησης πολιτιστικών αγαθών· και

               ιδ)

               η προβολή κατά τη διάρκεια του 2018 σημαντικών γεγονότων που έχουν συμβολική σημασία για την ιστορία και την πολιτιστική κληρονομιά της Ευρώπης.

         Άρθρο 3
   Περιεχόμενο των μέτρων
   1.   Τα μέτρα που πρέπει να λαμβάνονται για την επίτευξη των στόχων που καθορίζονται στο άρθρο 2 περιλαμβάνουν δραστηριότητες σε ενωσιακό, εθνικό, περιφερειακό ή τοπικό επίπεδο, οι οποίες συνδέονται με τους στόχους του ευρωπαϊκού έτους και είναι οι ακόλουθες:

               α)

               πρωτοβουλίες και εκδηλώσεις για την προώθηση συζητήσεων, για την ευαισθητοποίηση σχετικά με τη σημασία και την αξία της πολιτιστικής κληρονομιάς και για τη διευκόλυνση της συμμετοχής των πολιτών και των ενδιαφερομένων·

               β)

               ενημέρωση, εκθέσεις, εκπαίδευση και εκστρατείες ευαισθητοποίησης που θα μεταδίδουν αξίες όπως η πολυμορφία και ο διαπολιτισμικός διάλογος με τη χρήση στοιχείων από την πλούσια πολιτιστική κληρονομιά της Ευρώπης και θα παροτρύνουν το ευρύ κοινό να συμμετέχει στην προστασία και τη διαχείριση της πολιτιστικής κληρονομιάς και, γενικότερα, στην επίτευξη των στόχων του ευρωπαϊκού έτους·

               γ)

               ανταλλαγή εμπειριών και ορθών πρακτικών μεταξύ εθνικών, περιφερειακών και τοπικών διοικήσεων και άλλων οργανισμών και διάδοση πληροφοριών σχετικά με την πολιτιστική κληρονομιά, μεταξύ άλλων μέσω της Europeana·

               δ)

               διενέργεια μελετών και υλοποίηση δραστηριοτήτων έρευνας και καινοτομίας και διάδοση των αποτελεσμάτων τους σε ευρωπαϊκή ή εθνική κλίμακα· και

               ε)

               προώθηση έργων και δικτύων συνδεδεμένων με το ευρωπαϊκό έτος, μεταξύ άλλων και από μέσα μαζικής ενημέρωσης και κοινωνικής δικτύωσης.

         2.   Η Επιτροπή και τα κράτη μέλη, σε ενωσιακό και εθνικό επίπεδο αντιστοίχως, μπορούν να προσδιορίσουν άλλες δραστηριότητες πέραν εκείνων που αναφέρονται στην παράγραφο 1, υπό την προϋπόθεση ότι συμβάλλουν στην επίτευξη των στόχων του ευρωπαϊκού έτους που καθορίζονται στο άρθρο 2.
   3.   Τα θεσμικά και λοιπά όργανα και οργανισμοί της Ένωσης, καθώς και τα κράτη μέλη μπορούν, σε ενωσιακό και σε εθνικό επίπεδο αντιστοίχως, να κάνουν αναφορά στο ευρωπαϊκό έτος και να κάνουν χρήση του λογοτύπου του για την προώθηση των δραστηριοτήτων που αναφέρονται στις παραγράφους 1 και 2.
   Άρθρο 4
   Συντονισμός σε επίπεδο κράτους μέλους
   Η οργάνωση της συμμετοχής στο ευρωπαϊκό έτος σε εθνικό επίπεδο εμπίπτει στην αρμοδιότητα των κρατών μελών. Προς τον σκοπό αυτό τα κράτη μέλη ορίζουν εθνικούς συντονιστές. Οι εθνικοί συντονιστές εξασφαλίζουν τον συντονισμό των σχετικών δραστηριοτήτων σε εθνικό επίπεδο.
   Άρθρο 5
   Συντονισμός σε επίπεδο Ένωσης
   1.   Η Επιτροπή συγκαλεί τακτικά συνεδριάσεις των εθνικών συντονιστών με σκοπό τον συντονισμό της διεξαγωγής του ευρωπαϊκού έτους. Οι συνεδριάσεις αυτές χρησιμεύουν επίσης ως ευκαιρίες για την ανταλλαγή πληροφοριών για την υλοποίηση του ευρωπαϊκού έτους σε εθνικό και ενωσιακό επίπεδο· στις εν λόγω συνεδριάσεις μπορούν να συμμετέχουν εκπρόσωποι του Ευρωπαϊκού Κοινοβουλίου ως παρατηρητές.
   2.   Ο συντονισμός του ευρωπαϊκού έτους σε επίπεδο Ένωσης εφαρμόζει εγκάρσια προσέγγιση με στόχο τη δημιουργία συνεργειών μεταξύ των διάφορων προγραμμάτων της Ένωσης και των πρωτοβουλιών που χρηματοδοτούν έργα στο πεδίο της πολιτιστικής κληρονομιάς.
   3.   Η Επιτροπή συγκαλεί τακτικές συναντήσεις των ενδιαφερομένων μερών και των εκπροσώπων των οργανώσεων ή φορέων που δραστηριοποιούνται στο πεδίο της πολιτιστικής κληρονομιάς, περιλαμβανομένων και υπαρχόντων διεθνικών πολιτιστικών δικτύων και σχετικών ΜΚΟ, καθώς και οργανώσεων της νεολαίας, για να επικουρούν την Επιτροπή κατά την υλοποίηση του ευρωπαϊκού έτους σε επίπεδο Ένωσης.
   Άρθρο 6
   Διεθνής συνεργασία
   Για τους σκοπούς του ευρωπαϊκού έτους, η Επιτροπή συνεργάζεται με αρμόδιους διεθνείς οργανισμούς, ιδίως με το Συμβούλιο της Ευρώπης και με την Unesco, εξασφαλίζοντας παράλληλα την προβολή της συμμετοχής της Ένωσης.
   Άρθρο 7
   Προστασία των οικονομικών συμφερόντων της Ένωσης
   1.   Κατά την υλοποίηση ενεργειών που χρηματοδοτούνται δυνάμει της παρούσας απόφασης, η Επιτροπή λαμβάνει τα κατάλληλα μέτρα για να εξασφαλίζει την προστασία των οικονομικών συμφερόντων της Ένωσης με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και επιθεωρήσεων και με την ανάκτηση, σε περίπτωση που διαπιστωθούν παρατυπίες, των αχρεωστήτως καταβληθέντων ποσών, καθώς επίσης, κατά περίπτωση, με την επιβολή αποτελεσματικών, αναλογικών και αποτρεπτικών διοικητικών και οικονομικών κυρώσεων.
   2.   Η Επιτροπή ή οι εκπρόσωποί της και το Ελεγκτικό Συνέδριο έχουν την εξουσία να ελέγχουν, βάσει δικαιολογητικών καθώς και επιτόπιων ελέγχων και επιθεωρήσεων, όλους τους δικαιούχους επιχορηγήσεων, τους εργολάβους και τους υπεργολάβους που έχουν λάβει πόρους της Ένωσης κατ' εφαρμογή της παρούσας απόφασης.
   3.   Η Ευρωπαϊκή Υπηρεσία Καταπολέμησης της Απάτης (OLAF) μπορεί να διεξάγει έρευνες, συμπεριλαμβανομένων επιτόπιων ελέγχων και επιθεωρήσεων, σύμφωνα με τις διατάξεις και τις διαδικασίες που προβλέπονται στον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (9) και στον κανονισμό (Ευρατόμ, ΕΚ) αριθ. 2185/96 του Συμβουλίου (10), με σκοπό την εξακρίβωση του κατά πόσον υπήρξε απάτη, διαφθορά ή άλλη παράνομη δραστηριότητα η οποία θίγει τα οικονομικά συμφέροντα της Ένωσης στο πλαίσιο συμφωνίας ή απόφασης επιδότησης ή σύμβασης χρηματοδοτούμενης κατ' εφαρμογή της παρούσας απόφασης.
   4.   Με την επιφύλαξη των παραγράφων 1, 2 και 3, οι συμφωνίες συνεργασίας με τρίτες χώρες και με διεθνείς οργανισμούς, οι συμβάσεις, οι συμφωνίες επιχορήγησης και οι αποφάσεις επιχορήγησης που προκύπτουν από την εφαρμογή της παρούσας απόφασης περιέχουν διατάξεις οι οποίες εξουσιοδοτούν ρητά την Επιτροπή, το Ελεγκτικό Συνέδριο και την OLAF να διεξάγουν τους εν λόγω λογιστικούς ελέγχους και έρευνες, σύμφωνα με τις αντίστοιχες αρμοδιότητές τους.
   Άρθρο 8
   Χρηματοδότηση
   Η συγχρηματοδότηση σε ενωσιακό επίπεδο δραστηριοτήτων για την υλοποίηση του ευρωπαϊκού έτους είναι σύμφωνη με τους κανόνες που είναι εφαρμοστέοι σε υφιστάμενα προγράμματα, όπως το πρόγραμμα «Δημιουργική Ευρώπη», και στο πλαίσιο των υφιστάμενων δυνατοτήτων για τον καθορισμό προτεραιοτήτων σε ετήσια ή πολυετή βάση. Κατά περίπτωση, άλλα προγράμματα και άλλες πολιτικές στο πλαίσιο των υφιστάμενων νομικών και δημοσιονομικών τους διατάξεων μπορούν επίσης να στηρίξουν το ευρωπαϊκό έτος.
   Άρθρο 9
   Προϋπολογισμός
   Το χρηματοδοτικό κονδύλιο για την εφαρμογή της παρούσας απόφασης για την περίοδο από την 1η Ιανουαρίου 2017 έως τις 31 Δεκεμβρίου 2018 ανέρχεται σε 8 εκατομμύρια EUR.
   Οι ετήσιες πιστώσεις εγκρίνονται από το Ευρωπαϊκό Κοινοβούλιο και το Συμβούλιο εντός των ορίων του πολυετούς δημοσιονομικού πλαισίου.
   Άρθρο 10
   Παρακολούθηση και αξιολόγηση
   Έως τις 31 Δεκεμβρίου 2019 η Επιτροπή υποβάλλει έκθεση στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών σχετικά με την εφαρμογή, τα αποτελέσματα και τη γενική αξιολόγηση των πρωτοβουλιών που προβλέπονται στην παρούσα απόφαση. Η έκθεση περιλαμβάνει ιδέες για περαιτέρω κοινές προσπάθειες στον τομέα της πολιτιστικής κληρονομιάς.
   Άρθρο 11
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Στρασβούργο, 17 Μαΐου 2017.

            Για το Ευρωπαϊκό Κοινοβούλιο

            O Πρόεδρος

         A. TAJANI

            Για το Συμβούλιο

            O Πρόεδρος

         C. ABELA

      (1)  ΕΕ C 88 της 21.3.2017, σ. 7.

      (2)  Θέση του Ευρωπαϊκού Κοινοβουλίου της 27ης Απριλίου 2017 (δεν έχει δημοσιευθεί ακόμα στην Επίσημη Εφημερίδα) και απόφαση του Συμβουλίου της 11ης Μαΐου 2017.

      (3)  Συμπεράσματα του Συμβουλίου της 21ης Μαΐου 2014 σχετικά με την πολιτιστική κληρονομιά ως στρατηγικό πόρο για μια βιώσιμη Ευρώπη (ΕΕ C 183 της 14.6.2014, σ. 36).

      (4)  Ψήφισμα του Συμβουλίου της 16ης Νοεμβρίου 2007 σχετικά με μια ευρωπαϊκή ατζέντα για τον πολιτισμό (ΕΕ C 287 της 29.11.2007, σ. 1).

      (5)  Συμπεράσματα του Συμβουλίου και των αντιπροσώπων των κυβερνήσεων των κρατών μελών, συνερχομένων στο πλαίσιο του Συμβουλίου, σχετικά με πρόγραμμα εργασιών στον πολιτιστικό τομέα (2015-2018) (ΕΕ C 463 της 23.12.2014, σ. 4).

      (6)  Συμπεράσματα του Συμβουλίου σχετικά με τη συμμετοχική διακυβέρνηση της πολιτιστικής κληρονομιάς (ΕΕ C 463 της 23.12.2014, σ. 1).

      (7)  Γνωμοδότηση της Επιτροπής των Περιφερειών με θέμα «Προς μια ολοκληρωμένη προσέγγιση της πολιτιστικής κληρονομιάς της Ευρώπης» (ΕΕ C 195 της 12.6.2015, σ. 22).

      (8)  ΕΕ C 373 της 20.12.2013, σ. 1.

      (9)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

      (10)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).

      ΚΟΙΝΗ ΔΗΛΩΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
      Σύμφωνα με το άρθρο 9 της απόφασης, το χρηματοδοτικό κονδύλιο για την υλοποίηση του ευρωπαϊκού έτους πολιτιστικής κληρονομιάς (2018) ανέρχεται στο ποσό των 8 εκατομμυρίων EUR. Για τη χρηματοδότηση της προετοιμασίας του ευρωπαϊκού έτους πολιτιστικής κληρονομιάς (2018), το ποσό ενός εκατομμυρίου EUR θα διατεθεί από τους πόρους του προϋπολογισμού του 2017. Για τον προϋπολογισμό του 2018, 7 εκατομμύρια EUR θα δεσμευθούν για το ευρωπαϊκό έτος πολιτιστικής κληρονομιάς και θα προβληθούν σε μια γραμμή του προϋπολογισμού. Από το ποσό αυτό, τα 3 εκατομμύρια EUR θα προέλθουν από τους πόρους που προβλέπονται για το πρόγραμμα «Δημιουργική Ευρώπη» και 4 εκατομμύρια EUR θα μεταφερθούν από άλλους υφιστάμενους πόρους, χωρίς να χρησιμοποιηθούν τα υφιστάμενα περιθώρια και με την επιφύλαξη των εξουσιών της αρμόδιας για τον προϋπολογισμό αρχής.

         ΔΗΛΩΣΗ ΤΗΣ ΕΠΙΤΡΟΠΗΣ

      Η Επιτροπή σημειώνει τη συμφωνία των συννομοθετών να εισαγάγουν ένα χρηματοδοτικό κονδύλιο ύψους 8 εκατομμυρίων EUR στο άρθρο 9 της απόφασης του Ευρωπαϊκού Κοινοβουλίου και του Συμβουλίου σχετικά με το ευρωπαϊκό έτος πολιτιστικής κληρονομιάς (2018). Η Επιτροπή υπενθυμίζει ότι η αρμόδια για τον προϋπολογισμό αρχή είναι υπεύθυνη να εγκρίνει το ποσό των πιστώσεων στον ετήσιο προϋπολογισμό, σύμφωνα με το άρθρο 314 ΣΛΕΕ.


Avis juridique important

|

31996D0382

96/382/ΕΚ: Απόφαση του Συμβουλίου της 10ης Ιουνίου 1996 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας, σχετικά με την αλιεία στα ανοικτά των ακτών της Γουινέας, για την περίοδο από την 1η Ιανουαρίου 1996 έως τις 31 Δεκεμβρίου 1997

Επίσημη Εφημερίδα αριθ. L 157 της 29/06/1996 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Ιουνίου 1996 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας, σχετικά με την αλιεία στα ανοικτά των ακτών της Γουινέας, για την περίοδο από την 1η Ιανουαρίου 1996 έως τις 31 Δεκεμβρίου 1997 (96/382/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας σχετικά με την αλιεία στα ανοικτά των ακτών της Γουινέας (1), και ιδίως το άρθρο 15,την πρόταση της Επιτροπής,Εκτιμώντας:ότι, σύμφωνα με το άρθρο 15 δεύτερο εδάφιο της προαναφερθείσας συμφωνίας, η Κοινότητα και η Δημοκρατία της Γουινέας προέβησαν σε διαπραγματεύσεις, για τον καθορισμό των τροποποιήσεων ή προσθηκών που πρέπει να γίνουν στη συμφωνία στο τέλος της περιόδου εφαρμογής του πρωτοκόλλου που προσαρτάται σ'αυτή 7ότι, κατόπιν των εν λόγω διαπραγματεύσεων, μονογράφηκε στις 6 Δεκεμβρίου 1995 ένα νέο πρωτόκολλο 7ότι, με το εν λόγω πρωτόκολλο, οι αλιείς της Κοινότητας διατηρούν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Δημοκρατίας της Γουινέας για την περίοδο από την 1η Ιανουαρίου 1996 έως τις 31 Δεκεμβρίου 1997 7ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί το νέο πρωτόκολλο το συντομότερο δυνατόν 7 ότι, για το λόγο αυτόν, τα δύο μέρη μονόγραψαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του μονογραφέντος πρωτοκόλλου, από την επόμενη ημέρα της ημερομηνίας λήξεως του ισχύντος πρωτοκόλλου 7ότι ενδείκνυται να εγκριθεί η συμφωνία υπό μορφή ανταλλαγής επιστολών, υπό την επιφύλαξη οριστικής απόφασης δυνάμει του άρθρου 43 της συνθήκης,ΑΠΟΦΑΣΙΖΕΙ:Άρθρο 1Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας σχετικά με την αλιεία στα ανοικτά των ακτών της Γουινέας, για την περίοδο από την 1η Ιανουαρίου 1996 έως τις 31 Δεκεμβρίου 1997, εγκρίνεται εξ ονόματος της Ευρωπαϊκής Κοινότητας.Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.Λουξεμβούργο, 10 Ιουνίου 1996.Για το ΣυμβούλιοΟ ΠροέδροςM. PINTO(1) ΕΕ αριθ. L 111 της 27. 4. 1983, σ. 1.


title: Απόφαση (ΚΕΠΠΑ) 2017/607 του Συμβουλίου, της 29ης Μαρτίου 2017, που τροποποιεί την απόφαση 2011/173/ΚΕΠΠΑ για περιοριστικά μέτρα λόγω της κατάστασης στη Βοσνία-Ερζεγοβίνη

text:
               30.3.2017

               EL

               Επίσημη Εφημερίδα της Ευρωπαϊκής Ένωσης

               L 84/6

         ΑΠΌΦΑΣΗ (ΚΕΠΠΑ) 2017/607 ΤΟΥ ΣΥΜΒΟΥΛΊΟΥ
   της 29ης Μαρτίου 2017
   που τροποποιεί την απόφαση 2011/173/ΚΕΠΠΑ για περιοριστικά μέτρα λόγω της κατάστασης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Μαρτίου 2011 το Συμβούλιο εξέδωσε την απόφαση 2011/173/ΚΕΠΠΑ (1).

               (2)

               Βάσει επανεξέτασης της απόφασης 2011/173/ΚΕΠΠΑ, τα περιοριστικά μέτρα θα πρέπει να ανανεωθούν έως τις 31 Μαρτίου 2018.

               (3)

               Η απόφαση 2011/173/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το δεύτερο εδάφιο του άρθρου 6 της απόφασης 2011/173/ΚΕΠΠΑ αντικαθίσταται από το ακόλουθο κείμενο:

      «Η παρούσα απόφαση εφαρμόζεται μέχρι τις 31 Μαρτίου 2018.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 29 Μαρτίου 2017.

            Για το Συμβούλιο

            Ο Πρόεδρος

         L. GRECH

      (1)  Απόφαση 2011/173/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα λόγω της κατάστασης στη Βοσνία-Ερζεγοβίνη (ΕΕ L 76 της 22.3.2011, σ. 68).


title: Απόφαση του Συμβουλίου, της 11ης Μαΐου 2015, για τον διορισμό δεκαπέντε μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων

text:
               14.5.2015

               EL

               Επίσημη Εφημερίδα της Ευρωπαϊκής Ένωσης

               C 161/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Μαΐου 2015
   για τον διορισμό δεκαπέντε μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων
   (2015/C 161/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 79,
   Εκτιμώντας τα ακόλουθα:

               (1)

               Το άρθρο 79 του κανονισμού (ΕΚ) αριθ. 1907/2006 προβλέπει ότι το Συμβούλιο πρέπει να διορίζει έναν εκπρόσωπο από κάθε κράτος μέλος ως μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων («το Διοικητικό Συμβούλιο»).

               (2)

               Τα μέλη του Διοικητικού Συμβουλίου διορίζονται με βάση τη σχετική τους πείρα και εμπειρογνωμοσύνη στον τομέα της χημικής ασφάλειας ή της νομοθετικής ρύθμισης των χημικών προϊόντων, καθώς και με πρόνοια να υπάρχει σχετική εμπειρογνωμοσύνη μεταξύ των μελών του Διοικητικού Συμβουλίου όσον αφορά γενικά, χρηματοοικονομικά και νομικά θέματα.

               (3)

               Η διάρκεια της θητείας θα πρέπει να είναι τετραετής. Η θητεία θα πρέπει να μπορεί να ανανεωθεί άπαξ.

               (4)

               Με απόφαση της 7ης Ιουνίου 2007 (2) το Συμβούλιο διόρισε 27 μέλη στο Διοικητικό Συμβούλιο.

               (5)

               Τα μέλη του Διοικητικού Συμβουλίου που επιλέγονται από το Βέλγιο, τη Βουλγαρία, τη Δανία, τη Γερμανία, την Εσθονία, την Ελλάδα, την Κύπρο, τη Λετονία, τη Λιθουανία, τη Μάλτα, την Πολωνία, την Πορτογαλία, τη Ρουμανία, τη Σλοβακία και το Ηνωμένο Βασίλειο διορίστηκαν όλα για την περίοδο έως την 31η Μαΐου 2015. Τα μέλη του Διοικητικού Συμβουλίου από τα εν λόγω κράτη μέλη θα πρέπει συνεπώς να υποδειχθούν ως υποψήφια και να διορισθούν για την περίοδο που αρχίζει την 1η Ιουνίου 2015 και λήγει την 31η Μαΐου 2019.

               (6)

               Όλα τα οικεία κράτη μέλη διαβίβασαν στο Συμβούλιο τους υποψήφιους που υποδεικνύουν για τον διορισμό αυτό,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατωτέρω διορίζονται μέλη του Διοικητικού Συμβουλίου για δεύτερη θητεία από την 1η Ιουνίου 2015 έως την 31η Μαΐου 2019 (όνομα, ιθαγένεια, ημερομηνία γεννήσεως):

               —

               κ. Henrik Soren LARSEN, Δανός, 9 Δεκεμβρίου 1961,

               —

               κ. Aive TELLING, Εσθονή, 8 Μαΐου 1974,

               —

               κ. Κασσάνδρα ΔΗΜΗΤΡΙΟΥ, Ελληνίδα, 30 Ιουνίου 1957,

               —

               κ. Αναστάσιος ΓΙΑΝΝΑΚΗ, Κύπριος, 27 Σεπτεμβρίου 1957,

               —

               κ. Marija TERIOŠINA, Λιθουανή, 4 Νοεμβρίου 1952,

               —

               κ. Liliana Luminiţa TÎRCHILĂ, Ρουμάνα, 1 Φεβρουαρίου 1960.

         Άρθρο 2
   Οι κατωτέρω διορίζονται μέλη του Διοικητικού Συμβουλίου για πρώτη θητεία από την 1η Ιουνίου 2015 έως την 31η Μαΐου 2019 (όνομα, ιθαγένεια, ημερομηνία γεννήσεως):

               —

               κ. Anne-France Marie RIHOUX, Βελγίδα, 12 Ιουνίου 1964,

               —

               κ. Parvoleta Angelova LULEVA, Βουλγάρα, 11 Μαρτίου 1966,

               —

               κ. Jörg LEBSANFT, Γερμανός, 31 Αυγούστου 1956,

               —

               κ. Judīte DIPĀNE, Λεττονή, 10 Απριλίου 1971,

               —

               κ. Edward XUEREB, Μαλτέζος, 26 Νοεμβρίου 1963,

               —

               κ. Lidia Longina WĄSOWICZ, Πολωνή, 18 Αυγούστου 1953,

               —

               κ. Ana Lília GOMES MARTINS, Πορτογαλίδα, 20 Αυγούστου 1973,

               —

               κ. Miroslava BAJANÍKOVÁ, Σλοβάκα, 12 Απριλίου 1986,

               —

               κ. Keith Anthony Trevor BAILEY, Βρετανός, 2 Ιουνίου 1965.

         Άρθρο 3
   Η παρούσα απόφαση τίθεται σε ισχύ την ημερομηνία έκδοσής της.

      Βρυξέλλες, 11 Μαΐου 2015.

            Για το Συμβούλιο

            Ο Πρόεδρος

         Jānis DŪKLAVS

      (1)  ΕΕ L 396 της 30.12.2006, σ. 1.

      (2)  Απόφαση του Συμβουλίου, της 7ης Ιουνίου 2007, για το διορισμό 27 μελών του διοικητικού συμβουλίου του Ευρωπαϊκού Οργανισμού Χημικών Προϊόντων (ΕΕ C 134 της 16.6.2007, σ. 6).


title: 2012/439/ΕΕ: Απόφαση του Συμβουλίου, της 24ης Ιουλίου 2012 , για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από τη Λιθουανία

text:
               27.7.2012

               EL

               Επίσημη Εφημερίδα της Ευρωπαϊκής Ένωσης

               L 200/20

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουλίου 2012
   για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από τη Λιθουανία
   (2012/439/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της λιθουανικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010, το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής, για την περίοδο από 21 Σεπτεμβρίου 2010 έως 20 Σεπτεμβρίου 2015 (1).

               (2)

               Μία θέση τακτικού μέλους της Ευρωπαϊκής Οικονομικής και Κοινωνικής Επιτροπής έμεινε κενή λόγω της λήξης της θητείας του κ. Zenonas Rokus RUDZIKAS,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Ευρωπαϊκή Οικονομική και Κοινωνική Επιτροπή, για το εναπομένον διάστημα της θητείας, ήτοι έως τις 20 Σεπτεμβρίου 2015, ως τακτικό μέλος ο κ. Vitas MAČIULIS, σύμβουλος επιχειρήσεων του Λιθουανικού Κέντρου Φυσικών Επιστημών και Τεχνολογίας (CPST) και μέλος του διοικητικού συμβουλίου της Λιθουανικής Ένωσης Φωτοβολταϊκής Τεχνολογίας και Επιχειρήσεων (PTBA).
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Ιουλίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 251 της 25.9.2010, σ. 8.


title: Απόφαση (ΕΕ) 2016/1515 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Ευρωπαϊκού Οργανισμού Χημικών Προϊόντων για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/236

         ΑΠΌΦΑΣΗ (ΕΕ) 2016/1515 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Ευρωπαϊκού Οργανισμού Χημικών Προϊόντων για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0082/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (4), και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A8-0118/2016),

               1.

               διαπιστώνει ότι οι οριστικοί ετήσιοι λογαριασμοί του Ευρωπαϊκού Οργανισμού Χημικών Προϊόντων αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Οργανισμού Χημικών Προϊόντων για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 131.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 396 της 30.12.2006, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Σημαντική ανακοίνωση νομικού περιεχομένου

|

E2000C0330(01)

Έγκριση κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και το άρθρο 1 παράγραφος 3 του πρωτοκόλλου 3 της συμφωνίας για τη δημιουργία αρχής εποπτείας και δικαστηρίου - Απόφαση της αρχής εποπτείας της ΕΖΕΣ να μην φέρει αντιρρήσεις

Επίσημη Εφημερίδα αριθ. C 091 της 30/03/2000 σ. 0006 - 0006

Έγκριση κρατικής ενίσχυσης σύμφωνα με το άρθρο 61 της συμφωνίας για τον ΕΟΧ και το άρθρο 1 παράγραφος 3 του πρωτοκόλλου 3 της συμφωνίας για τη δημιουργία αρχής εποπτείας και δικαστηρίουΑπόφαση της αρχής εποπτείας της ΕΖΕΣ να μην φέρει αντιρρήσεις(2000/C 91/07)Ημερομηνία έγκρισης: 16.12.1999Κράτος ΕΖΕΣ: ΝορβηγίαΑριθμός ενίσχυσης: 99-004Τίτλος: Χάρτης ενισχυόμενων περιοχών και επίπεδα ενίσχυσηςΣτόχος: Περιφερειακή ενίσχυσηΝομική βάση: Άρθρο 61 παράγραφος 3 στοιχείο γ) της συμφωνίας για τον ΕΟΧΠροϋπολογισμός: Δεν υπάρχει προϋπολογισμός που να σχετίζεται με το χάρτηΈνταση της ενίσχυσης: - Ζώνη στόχου Α: - Το 2000: 30 % ΚΙΕ + 10 % ακαθάριστα για ΜΜΕ- Το 2001: 30 % ΚΙΕ + 5 % Ακαθάριστα για ΜΜΕ- 1.1.2002-31.12.2006: 25 % ΚΙΕ + 5 % ακαθάριστα για ΜΜΕ- Ζώνη στόχου Β: 1.1.2000-31.12.2006: 20 % ΚΙΕ + 5 % ακαθάριστα για ΜΜΕ- Ζώνη στόχου Γ: 1.1.2000-31.12.2006: 10 % ΚΙΕ + 10 % ακαθάριστα για ΜΜΕΕκτός αυτού θα είναι δυνατή η χορήγηση 5 % ΚΙΕ επιπλέον, σε περιπτώσεις στις οποίες αναμένεται να υπάρξουν εξαιρετικές τοπικές συνέπειες, με εξαίρεση την ενίσχυση στις τρεις κομητείες Hordaland, Rogaland and Vest-AgderΠληθυσμιακή κάλυψη (1.1.1998): - Ζώνη στόχου Α: 1,96 %- Ζώνη στόχου Β: 10,76 %- Ζώνη στόχου Γ: 13,07 %Διάρκεια: 1.1.2000-31.12.2006Ημερομηνία έγκρισης: 16.12.1999Κράτος ΕΖΕΣ: ΝορβηγίαΑριθμάς ενίσχυσης: 99-005Τίτλος: Τροποποίηση και παράταση των υψηλότερων εντάσεων ενίσχυσης για περιφερειακά καθεστώτα ενισχύσεων στην "Inner Finnmark-Αναδιάρθρωση παραδοσιακών δραστηριοτήτων Sami"Στόχος: Ενίσχυση για περιφερειακή ανάπτυξηΝομική βάση: Εγκύκλιος επιστολή H-2/99 "Om de bedriftsrettede distriktspolitiske virkemidlene under Statens Nærings- og distriktsutviklingsfond og fylkeskommunene"Ένταση της ενίσχυσης: Επιδοτήσεις για επενδύσεις μέχρι 45 % ακαθάριστα, και επιδοτήσεις για την ανάπτυξη των επιχειρήσεων και της βιομηχανίας μέχρι 75 % ακαθάρισταΠοσό της ενίσχυσης: Δεν αναφέρεταιΔιάρκεια: Από την 1.1.2000 έως τις 31.12.2000


Avis juridique important

|

31996D0724(01)

Απόφαση του Συμβουλίου της 25ης Ιουνίου 1996 για το διορισμό, στην κατηγορία των εργαζομένων των εξ Ισπανίας μελών της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα

Επίσημη Εφημερίδα αριθ. C 214 της 24/07/1996 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥτης 25ης Ιουνίου 1996για το διορισμό,  στην κατηγορία των εργαζομένων των εξ Ισπανίας μελών της Συμβουλευτικής Επιτροπής της Ευρωπαϊκής  Κοινότητας Άνθρακα και Χάλυβα(96/C  214/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το  άρθρο 18, Εκτιμώντας: ότι, με την απόφασή του της 4ης Μαρτίου 1996  (1), το Συμβούλιο διόρισε τα μέλη της Συμβουλευτικής  Επιτροπής της Ευρωπαϊκής Κοινότητας Άνθρακα και Χάλυβα εκτός των μελών από την Ισπανία στην  κατηγορία των εργαζομένων, για την περίοδο που λήγει στις 3 Μαρτίου 1998 7ότι, με την απόφασή του  της 29ης Μαρτίου 1996  (2), το Συμβούλιο όρισε τις οργανώσεις εκπροσώπησης των εργαζομένων που  πρέπει να καταρτίσουν τους καταλόγους των υποψηφίων αντιπροσώπων των εργαζομένων της Ισπανίας στη  Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα 7ότι οι ισπανικές οργανώσεις  εκπροσώπησης που ορίστηκαν με την απόφαση της 29ης Μαρτίου 1996 υπέβαλαν τους καταλόγους των  υποψηφίων τους για την κατηγορία των εργαζομένων 7ότι θα πρέπει να διοριστούν στην κατηγορία των  εργαζομένων, τα εξ Ισπανίας μέλη της Συμβουλευτικής Επιτροπής της Ευρωπαϊκής Κοινότητας Άνθρακα και  Χάλυβα για την περίοδο που λήγει στις 3 Μαρτίου 1998, ΑΠΟΦΑΣΙΖΕΙ: Άρθρο 1 Διορίζονται ως μέλη της Συμβουλευτικής Επιτροπής της Ευρωπαϊκής  Κοινότητας Άνθρακα και Χάλυβα για την περίοδο έως και τις 3 Μαρτίου 1998: II.  ΚΑΤΗΓΟΡΙΑ ΕΡΓΑΖΟΜΕΝΩΝΙΣΠΑΝΙΑκ. Francisco Javier DE CASTRO ESTEBANκ. Rafael VAREA NIETOκ.  Vνctor Josι FERNΑNDEZ VΑZQUEZΆρθρο 2 Η παρούσα απόφαση δημοσιεύεται, προς ενημέρωση, στην  Επίσημη Εφημερίδα των Ευρωπαϊκών Κοινοτήτων. Λουξεμβούργο, 25 Ιουνίου 1996. Για το ΣυμβούλιοM. PINTOΟ Πρόεδρος(1) ΕΕ αριθ. C 83 της 23. 3. 1996, σ. 1.  (2) ΕΕ αριθ. C 113 της 18. 4. 1996, σ. 1.


title: Απόφαση του Συμβουλίου, της 14ης Δεκεμβρίου 2015, για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας από τη Δανία

text:
               16.12.2015

               EL

               Επίσημη Εφημερίδα της Ευρωπαϊκής Ένωσης

               C 418/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2015
   για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας από τη Δανία
   (2015/C 418/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), και ιδίως το άρθρο 75,
   Έχοντας υπόψη τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφασή του της 13ης Οκτωβρίου 2015 (2), το Συμβούλιο διόρισε τα μέλη και τα αναπληρωματικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλειας για την περίοδο από 20 Οκτωβρίου 2015 έως 19 Οκτωβρίου 2020.

               (2)

               Η κυβέρνηση της Δανίας υπέβαλε περαιτέρω υποψηφιότητες για την κάλυψη αρκετών θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατωτέρω διορίζονται τακτικά και αναπληρωματικά μέλη της συμβουλευτικής επιτροπής για τον συντονισμό των συστημάτων κοινωνικής ασφάλειας για την περίοδο από 20 Οκτωβρίου 2015 έως 19 Οκτωβρίου 2020:
   I.   ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Δανία

               κα Karin MØHL LARSEN

               κα Marie-Louise OUTZEN

   ΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Δανία

               κ. Christian SØLYST

               κα Tine SKOV JENSEN

   ΙΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Δανία

               κα Christiane MIßLBECK-WINBERG

               κ. Henning GADE

         Άρθρο 2
   Το Συμβούλιο θα προβεί αργότερα στον διορισμό των μελών και των αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 14 Δεκεμβρίου 2015.

            Για το Συμβούλιο

            Ο Πρόεδρος

         F. ETGEN

      (1)  ΕΕ L 166 της 30.4.2004, σ. 1.

      (2)  Απόφαση του Συμβουλίου της 13ης Οκτωβρίου 2015 για τον διορισμό των τακτικών και των αναπληρωματικών μελών της συμβουλευτικής επιτροπής για τον συντονισμό των συστημάτων κοινωνικής ασφάλειας (ΕΕ C 341 της 16.10.2015, σ. 4).


Avis juridique important

|

32002D0312

2002/312/ΕΚ: Απόφαση του Συμβουλίου, της 15ης Απριλίου 2002, για την αποδοχή, εξ ονόματος της Ευρωπαϊκής Κοινότητας, της συμφωνίας για τον καθορισμό της εντολής της Διεθνούς Ομάδας Μελέτης της Γιούτας, 2001

Επίσημη Εφημερίδα αριθ. L 112 της 27/04/2002 σ. 0034 - 0034

Απόφαση του Συμβουλίουτης 15ης Απριλίου 2002για την αποδοχή, εξ ονόματος της Ευρωπαϊκής Κοινότητας, της συμφωνίας για τον καθορισμό της εντολής της Διεθνούς Ομάδας Μελέτης της Γιούτας, 2001(2002/312/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,την πρόταση της Επιτροπής,Εκτιμώντας τα ακόλουθα:(1) Στις 13 Μαρτίου 2001, η διάσκεψη διαπραγμάτευσης η οποία διοργανώθηκε στο πλαίσιο της διάσκεψης των Ηνωμένων Εθνών για το εμπόριο και την ανάπτυξη (UNCTAD) υιοθέτησε τη συμφωνία για τον καθορισμό της εντολής της Διεθνούς Ομάδας Μελέτης της Γιούτας, 2001 (εφεξής αποκαλούμενη "συμφωνία").(2) Αυτή η νέα συμφωνία αποτέλεσε το αντικείμενο διαπραγματεύσεων με σκοπό την αντικατάσταση της διεθνούς συμφωνίας του 1989 για τη γιούτα, η οποία ετέθη υπό εκκαθάριση στις 11 Οκτωβρίου 2001.(3) Η Κοινότητα είναι μέλος της διεθνούς συμφωνίας του 1989 για τη γιούτα, όπως παρατάθηκε, και είναι, συνεπώς, προς όφελός της να εγκρίνει τη συμφωνία, η οποία την αντικαθιστά,ΑΠΟΦΑΣΙΖΕΙ:Άρθρο 1Η συμφωνία για τον καθορισμό της εντολής της Διεθνούς Ομάδας Μελέτης της Γιούτας, 2001, εγκρίνεται εξ ονόματος της Ευρωπαϊκής Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν στην κατάθεση του εγγράφου αποδοχής εξ ονόματος της Κοινότητας(1).Λουξεμβούργο, 15 Απριλίου 2002.Για το ΣυμβούλιοΟ ΠρόεδροςJ. Piqué I Camps(1) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων μερίμνη της Γενικής Γραμματείας του Συμβουλίου.


EKAE Επιτροπή: Απόφαση περί καθορισμού της ημερομηνίας κατά την οποία ο Οργανισμός Εφοδιασμού της Ευρατόμ θα αναλάβει τα καθήκοντά του και περί αποδοχής του καθορισμού των διαδικασιών εκτιμήσεως των προσφορών και των ζητήσεων μεταλλευμάτων, αρχικών υλικών και ειδικών σχασίμων υλικών


title: 2004/612/ΕΚ: Απόφαση της Επιτροπής, της 28ης Ιουλίου 2004, για τροποποίηση της απόφασης 96/252/ΕΚ για την αποδοχή των αναλήψεων υποχρεώσεων που προσφέρονται σε σχέση με τη διαδικασία αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, Κροατίας και Ταϊλάνδης, και για την ανάκληση της αποδοχής των αναλήψεων υποχρεώσεων που πρότειναν ορισμένοι εξαγωγείς στην Ταϊλάνδη

text:
               25.8.2004

               EL

               Επίσημη Εφημερίδα της Ευρωπαϊκής Ένωσης

               L 275/15

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 28ης Ιουλίου 2004
   για τροποποίηση της απόφασης 96/252/ΕΚ για την αποδοχή των αναλήψεων υποχρεώσεων που προσφέρονται σε σχέση με τη διαδικασία αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, Κροατίας και Ταϊλάνδης, και για την ανάκληση της αποδοχής των αναλήψεων υποχρεώσεων που πρότειναν ορισμένοι εξαγωγείς στην Ταϊλάνδη
   (2004/612/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής «ο βασικός κανονισμός»), και ιδίως το άρθρο 8 παράγραφος 9 και το άρθρο 9,
   Μετά από διαβουλεύσεις με τη συμβουλευτική επιτροπή,
   Εκτιμώντας τα ακόλουθα:
   Α.   ΠΡΟΗΓΟΥΜΕΝΗ ΔΙΑΔΙΚΑΣΙΑ

               (1)

               Το Συμβούλιο, με τον κανονισμό (ΕΚ) αριθ. 584/96 (2) επέβαλε οριστικούς δασμούς αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, Κροατίας και Ταϊλάνδης, όπως επιβεβαιώθηκε τελευταία από τον κανονισμό (ΕΚ) αριθ. 964/2003 (3). Τα μέτρα που εφαρμόζονται σ’ αυτές τις εισαγωγές, συνίστανται σε δασμό κατ’ αξία, εκτός από δύο Ταϊλανδούς παραγωγούς-εξαγωγείς για τους οποίους έγιναν δεκτές αναλήψεις υποχρεώσεων με την απόφαση 96/252/ΕΚ της Επιτροπής (4).

               (2)

               Τον Απρίλιο 2001, η Επιτροπή κίνησε αυτεπάγγελτα ενδιάμεση επανεξέταση για να εξετάσει την καταλληλότητα της μορφής των μέτρων για το υπό εξέταση προϊόν καταγωγής Ταϊλάνδης (5). Η επανεξέταση κινήθηκε με το επιχείρημα ότι είχαν προκύψει προβλήματα εφαρμογής κατά την παρακολούθηση των αναλήψεων υποχρεώσεων που έγιναν δεκτές από τους δύο εξαγωγείς στην Ταϊλάνδη, δηλαδή τις εταιρείες Awaji Sangyo (Thailand) Co., Ltd. και TTU Industrial Corp. Ltd. Η έρευνα διενεργήθηκε παράλληλα με την επανεξέταση ενόψει της λήξεως ισχύος των μέτρων με τον κανονισμό (ΕΚ) αριθ. 964/2003.

               (3)

               Με βάση τα συμπεράσματα αυτής της έρευνας, όπως εξηγείται στις αιτιολογικές σκέψεις 33, 34 και 35 του κανονισμού (ΕΚ) αριθ. 1496/2004 του Συμβουλίου (6), συνήχθη το συμπέρασμα ότι η μορφή των ισχυόντων μέτρων δεν ήταν πλέον κατάλληλη, επειδή οι αναλήψεις υποχρεώσεων με την σημερινή μορφή τους δεν θεωρούνται κατάλληλο και αποτελεσματικό μέσο για να εξαλειφθούν οι ζημιογόνες επιπτώσεις του ντάμπινγκ.

               (4)

               Επομένως, και επίσης σύμφωνα με τις σχετικές διατάξεις των εν λόγω αναλήψεων υποχρεώσεων που επιτρέπουν στην Επιτροπή να ανακαλέσει μονομερώς την αποδοχή των αναλήψεων υποχρεώσεων, η Επιτροπή αποφάσισε να ανακαλέσει την αποδοχή των αναλήψεων υποχρεώσεων που πρότειναν οι εταιρείες Awaji Sangyo (Thailand) Co., Ltd. και TTU Industrial Corp., Ltd.

               (5)

               Οι εν λόγω εξαγωγείς ενημερώθηκαν σχετικά με τα συμπεράσματα της Επιτροπής και τους δόθηκε η ευκαιρία να υποβάλουν τις παρατηρήσεις τους. Τα σχόλιά τους λήφθηκαν υπόψη και, στις περιπτώσεις που κρίθηκε σκόπιμο, τα πορίσματα τροποποιήθηκαν ανάλογα. Και οι δύο εταιρείες κλήθηκαν να προσφέρουν αναθεωρημένες αναλήψεις υποχρεώσεων ως προς τις τιμές στις οποίες θα τηρούνταν, μεταξύ άλλων, οι ελάχιστες τιμές εισαγωγής. Ωστόσο, η Επιτροπή δεν έλαβε καμία τέτοια προσφορά.

               (6)

               Από τα ανωτέρω συνάγεται ότι, όπως προβλέπεται από το άρθρο 8 παράγραφος 9 του βασικού κανονισμού, οι αναλήψεις υποχρεώσεων που έγιναν δεκτές με την απόφαση 96/252/ΕΚ πρέπει να ανακληθούν για τις δύο εν λόγω εταιρείες της Ταϊλάνδης.

               (7)

               Παράλληλα με αυτήν την απόφαση, το Συμβούλιο, με τον κανονισμό (ΕΚ) αριθ. 1496/2004 τροποποίησε τον κανονισμό (ΕΚ) αριθ. 964/2003 για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων καταγωγής, μεταξύ άλλων, Ταϊλάνδης και επέβαλε οριστικό δασμό αντιντάμπινγκ κατ’ αξία στις εισαγωγές αυτών των προϊόντων που κατασκευάζονται από τις εν λόγω εταιρείες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ανακαλείται η αποδοχή των αναλήψεων υποχρεώσεων που πρότειναν οι εταιρείες Awaji Sangyo (Thailand) Co. Ltd, Samutprakarn και TTU Industrial Corp. Ltd, Bangkok. σε συνδυασμό με τη διαδικασία αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής, μεταξύ άλλων, Ταϊλάνδης.
   Άρθρο 2
   Το άρθρο 1 στοιχείο β) της απόφασης 96/252/ΕΚ της Επιτροπής τροποποιείται ως ακολούθως:

               Η αναφορά στις εταιρείες Awaji Sangyo (Thailand) Co. Ltd, Samutprakarn και TTU Industrial Corp. Ltd, Bangkok, διαγράφεται.

         Άρθρο 3
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Ιουλίου 2004.

            Για την Επιτροπή

         Pascal LAMY

            Μέλος της Επιτροπής

      (1)  ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).

      (2)  ΕΕ L 84 της 3.4.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 778/2003 (ΕΕ L 114 της 8.5.2003, σ. 1).

      (3)  ΕΕ L 139 της 6.6.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 2212/2003 (ΕΕ L 332 της 19.12.2003, σ. 3).

      (4)  ΕΕ L 84 της 3.4.1996, σ. 46· απόφαση όπως τροποποιήθηκε από την απόφαση 2000/453/ΕΚ της Επιτροπής (ΕΕ L 182 της 21.7.2000, σ. 25).

      (5)  ΕΕ C 103 της 3.4.2001, σ. 5.

      (6)  Βλέπε σελίδα 1 της παρούσας Επίσημης Εφημερίδας.


Avis juridique important

|

32002D0809

2002/809/ΕΚ: Απόφαση του Συμβουλίου, της 8ης Οκτωβρίου 2002, για το διορισμό ενός αναπληρωματικού μέλους (Γερμανία) στην Επιτροπή των Περιφερειών

Επίσημη Εφημερίδα αριθ. L 280 της 18/10/2002 σ. 0025 - 0025

Απόφαση του Συμβουλίουτης 8ης Οκτωβρίου 2002για το διορισμό ενός αναπληρωματικού μέλους (Γερμανία) στην Επιτροπή των Περιφερειών(2002/809/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών(1),Εκτιμώντας ότι, μετά την παραίτηση του κ. Werner BALLHAUSEN, η οποία γνωστοποιήθηκε στο Συμβούλιο στις 15 Μαΐου 2002, έμεινε κενή μία θέση αναπληρωματικού μέλους της Επιτροπής των Περιφερειών,Έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Michael SCHNEIDER διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Werner BALLHAUSEN και για το υπόλοιπο της θητείας του, δηλαδή έως τις 25 Ιανουαρίου 2006.Λουξεμβούργο, 8 Οκτωβρίου 2002.Για το ΣυμβούλιοΟ ΠρόεδροςT. Pedersen(1) ΕΕ L 24 της 26.1.2002, σ. 38.


Avis juridique important

|

31999D0257

1999/257/ΕΚ: Απόφαση του Συμβουλίου, της 29ης Μαρτίου 1999, όσον αφορά τη σύναψη της σύμβασης για την ίδρυση της διεθνούς επιτροπής προστασίας του Όντερ

Επίσημη Εφημερίδα αριθ. L 100 της 15/04/1999 σ. 0020 - 0020

ΑΠΟΦΑΣΗ ΤΟΥ ΣΥΜΒΟΥΛΙΟΥτης 29ης Μαρτίου 1999όσον αφορά τη σύναψη της σύμβασης για την ίδρυση της διεθνούς επιτροπής προστασίας του Όντερ(1999/257/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1, σε συνδυασμό με τις διατάξεις του άρθρου 228 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας:ότι η Επιτροπή έλαβε μέρος, εξ ονόματος της Κοινότητας, στις διαπραγματεύσεις ενόψει της προπαρασκευής της σύμβασης για την ίδρυση της διεθνούς επιτροπής προστασίας του Όντερ·ότι η εν λόγω σύμβαση υπογράφηκε εξ ονόματος της Κοινότητας στο Βρότσλαβ (Πολωνία) στις 11 Απριλίου 1996·ότι ο σκοπός της εν λόγω σύμβασης είναι η ενίσχυση της πολυμερούς συνεργασίας με απώτερο στόχο την αποτροπή και τον έλεγχο της ρύπανσης του Όντερ, για να προστατευθεί το περιβάλλον και να διασφαλιστεί η βιώσιμη εκμετάλλευση των υδρολογικών πόρων·ότι σκοπός της εφαρμογής του συνολικού πλέγματος μέτρων πολιτικής της Κοινότητας στον τομέα του περιβάλλοντος είναι η κατοχύρωση υψηλού επιπέδου προαστασίας και ότι η πολιτική αυτή θεμελιώνεται στις βασικές αρχές της πρόληψης και της θέσπισης μέτρων προφύλαξης, αλλά και στη βασική αρχή της επανόθρωσης, κατά προτεραιότητα στην πηγή, των ζημιών που προκαλούνται στο περιβάλλον, καθώς και στη βασική αρχή του ότι ο ρυπαίνων πληρώνει·ότι η Κοινότητα και τα κράτη μέλη της συνεργάζονται με τις τρίτες χώρες και τους αρμόδιους διεθνείς οργανισμούς, στο πλαίσιο των αντίστοιχων αρμοδιοτήτων τους·ότι η σύναψη της σύμβασης από την Κοινότητα θα συμβάλει στην υλοποίηση των αντικειμενικών στόχων που καθορίζονται στο άρθρο 130 Ρ της συνθήκης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η σύμβαση για τη σύσταση της διεθνούς επιτροπής προστασίας του Όντερ εγκρίνεται εξ ονόματος της Κοινότητας.Το κείμενο της σύμβασης επισυνάπτεται στο παράρτημα της παρούσας απόφασης.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα τα εξουσιοδοτημένα να καταθέσουν την πράξη έγκρισης στη Γενική Γραμματεία του Συμβουλίου, σύμφωνα με όσα ορίζονται στο άρθρο 18 παράγραφος 2 της σύμβασης.Βρυξέλλες, 29 Μαρτίου 1999.Για το ΣυμβούλιοΟ ΠρόεδροςF. MÜNTEFERING(1) ΕΕ C 316 της 14.10.1998, σ. 5.(2) Γνώμη που εκδόθηκε στις 16 Δεκεμβρίου 1998 (δεν δημοσιεύθηκε ακόμα στην Επίσημη Εφημερίδα).


63/3/Eυρατόμ: Απόφαση του Συμβουλίου της 18ης Δεκεμβρίου 1962 περί καθορισμού της αρμόδιας για τους διορισμούς αρχής για την επιτροπή ελέγχου


Avis juridique important

|

32003D0426(01)

Απόφαση του Συμβουλίου της 14ης Απριλίου 2003 για το διορισμό του μέλους από την Πορτογαλία στο διοικητικό συμβούλιο του Ευρωπαϊκού κέντρου για την ανάπτυξη της επαγγελματικής κατάρτισης

Επίσημη Εφημερίδα αριθ. C 100 της 26/04/2003 σ. 0001 - 0001

Απόφαση του Συμβουλίουτης 14ης Απριλίου 2003για το διορισμό του μέλους από την Πορτογαλία στο διοικητικό συμβούλιο του Ευρωπαϊκού κέντρου για την ανάπτυξη της επαγγελματικής κατάρτισης(2003/C 100/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, "περί δημιουργίας Ευρωπαϊκού κέντρου για την ανάπτυξη της επαγγελματικής κατάρτισης", και ιδίως το άρθρο 4(1),την υποψηφιότητα που υποβλήθηκε από την κυβέρνηση της Πορτογαλίας,Εκτιμώντας τα ακόλουθα:(1) Με την απόφασή του της 6ης Μαρτίου 2003(2), το Συμβούλιο διόρισε τα μέλη του διοικητικού συμβουλίου του Ευρωπαϊκού κέντρου για την ανάπτυξη της επαγγελματικής κατάρτισης για τη χρονική περίοδο από τις 6 Μαρτίου 2003 έως τις 5 Μαρτίου 2006, εκτός του εκπροσώπου της Πορτογαλίας.(2) Πρέπει να διοριστεί το μέλος από την Πορτογαλία του διοικητικού συμβουλίου του εν λόγω κέντρου για το υπόλοιπο της θητείας, ήτοι έως τις 5 Μαρτίου 2006,ΑΠΟΦΑΣΙΖΕΙ:Άρθρο 1Διορίζεται μέλος του διοικητικού συμβουλίου του Ευρωπαϊκού κέντρου για την ανάπτυξη της επαγγελματικής κατάρτισης για τη χρονική περίοδο από τις 14 Απριλίου 2003 έως τις 5 Μαρτίου 2006:I. ΑΝΤΙΠΡΟΣΩΠΟΣ ΤΗΣ ΚΥΒΕΡΝΗΣΗΣ:ΠΟΡΤΟΓΑΛΙΑ: κ. José Carlos FRIAS GOMESΆρθρο 2Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.Λουξεμβούργο, 14 Απριλίου 2003.Για το ΣυμβούλιοΟ ΠρόεδροςA. Γιαννιτσης(1) ΕΕ L 39 της 13.2.1975, σ. 1. Τελευταία τροποποίηση από τον κανονισμό (ΕΚ) αριθ. 354/95 (ΕΕ L 41 της 23.2.1995, σ. 1).(2) ΕΕ C 64 της 18.3.2003, σ. 4.


Avis juridique important

|

32002D0845

2002/845/ΚΕΠΠΑ: Απόφαση του Συμβουλίου, της 30ής Σεπτεμβρίου 2002, σχετικά με τη σύναψη της συμφωνίας μεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη

Επίσημη Εφημερίδα αριθ. L 293 της 29/10/2002 σ. 0001 - 0001

Απόφαση του Συμβουλίουτης 30ής Σεπτεμβρίου 2002σχετικά με τη σύναψη της συμφωνίας μεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη(2002/845/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 24,τη σύσταση της Προεδρίας,Εκτιμώντας τα ακόλουθα:(1) Στις 11 Μαρτίου 2002, το Συμβούλιο υιοθέτησε την κοινή δράση 2002/210/ΚΕΠΠΑ για την αστυνομική αποστολή της Ευρωπαϊκής Ένωσης(1).(2) Το άρθρο 11 της εν λόγω κοινής δράσης προβλέπει ότι το καθεστώς του προσωπικού της αστυνομικής αποστολής της ΕΕ στη Βοσνία-Ερζεγοβίνη, συμπεριλαμβανομένων, όπου είναι απαραίτητο, των προνομίων, των ασυλιών και των περαιτέρω εγγυήσεων που απαιτούνται για την ολοκλήρωση και την εύρυθμη λειτουργία της ΑΑΕΕ συμφωνείται με τη διαδικασία του άρθρου 24 της συνθήκης για την Ευρωπαϊκή Ένωση.(3) Σύμφωνα με την απόφαση του Συμβουλίου της 12ης Ιουλίου 2002 με την οποία εξουσιοδοτείται η Προεδρία να αρχίσει διαπραγματεύσεις, η Προεδρία διαπραγματεύθηκε συμφωνία με τη Βοσνία-Ερζεγοβίνη σχετικά με τις δραστηριότητες της ΑΑΕΕ.(4) Η συμφωνία αυτή θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Β-Ε, εγκρίνεται εξ ονόματος της Ευρωπαϊκής Ένωσης.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.Άρθρο 3Η παρούσα απόφαση δημοσιεύεται στην Επίσημη Εφημερίδα.Άρθρο 4Η παρούσα απόφαση παράγει αποτελέσματα από την ημέρα της δημοσίευσής της.Βρυξέλλες, 30 Σεπτεμβρίου 2002.Για το ΣυμβούλιοΟ ΠρόεδροςP. S. Møller(1) ΕΕ L 70 της 13.3.2002, σ. 1.


title: Απόφαση (EE) 2016/1795 του Συμβουλίου, της 29ης Σεπτεμβρίου 2016, για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης, όσον αφορά τις τροποποιήσεις των παραρτημάτων της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (ADR) και των συνημμένων κανονισμών στην ευρωπαϊκή συμφωνία σχετικά με τις διεθνείς μεταφορές επικίνδυνων εμπορευμάτων μέσω της εσωτερικής ναυσιπλοΐας (ADN)

text:
               11.10.2016

               EL

               Επίσημη Εφημερίδα της Ευρωπαϊκής Ένωσης

               L 274/52

         ΑΠΌΦΑΣΗ (EE) 2016/1795 ΤΟΥ ΣΥΜΒΟΥΛΊΟΥ
   της 29ης Σεπτεμβρίου 2016
   για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης, όσον αφορά τις τροποποιήσεις των παραρτημάτων της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (ADR) και των συνημμένων κανονισμών στην ευρωπαϊκή συμφωνία σχετικά με τις διεθνείς μεταφορές επικίνδυνων εμπορευμάτων μέσω της εσωτερικής ναυσιπλοΐας (ADN)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η δράση της Ένωσης στον τομέα της μεταφοράς επικίνδυνων εμπορευμάτων θα πρέπει να αποσκοπεί στη βελτίωση της προστασίας και της ασφάλειας των μεταφορών, στην προστασία του περιβάλλοντος και στη διευκόλυνση των διεθνών μεταφορών.

               (2)

               Η Ένωση δεν αποτελεί συμβαλλόμενο μέρος της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (η «ADR») και της ευρωπαϊκής συμφωνίας σχετικά με τις διεθνείς μεταφορές επικίνδυνων εμπορευμάτων μέσω της εσωτερικής ναυσιπλοΐας (η «ADN»). Ωστόσο, όλα τα κράτη μέλη αποτελούν συμβαλλόμενα μέρη της ADR, ενώ 13 κράτη μέλη αποτελούν συμβαλλόμενα μέρη της ADN.

               (3)

               Η οδηγία 2008/68/ΕΚ του Ευρωπαϊκού Κοινοβουλίου και του Συμβουλίου (1) καθορίζει απαιτήσεις για τις οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων εντός ή μεταξύ των κρατών μελών, παραπέμποντας στην ADR, στους κανονισμούς για τις διεθνείς σιδηροδρομικές μεταφορές επικίνδυνων εμπορευμάτων, οι οποίοι επισυνάφθηκαν ως προσάρτημα Γ στη σύμβαση για τις διεθνείς σιδηροδρομικές μεταφορές (COTIF) (τους «RID») και στην ADN. Επιπλέον, το άρθρο 4 της οδηγίας 2008/68/ΕΚ ορίζει: «Οι μεταφορές επικίνδυνων εμπορευμάτων μεταξύ κρατών μελών και τρίτων χωρών επιτρέπονται, εφόσον πληρούνται οι απαιτήσεις των ADR, RID ή ADN, εκτός αν ορίζεται διαφορετικά στα παραρτήματα.».

               (4)

               Μεταξύ 2014-2016, η ομάδα «Μεταφορά επικίνδυνων εμπορευμάτων — WP.15» και η διοικητική επιτροπή της ADN, σύμφωνα με τις διαδικασίες που ορίζονται στο άρθρο 14 της ADR και στο άρθρο 20 της ADN, αντίστοιχα, διατύπωσαν ορισμένες τροποποιήσεις οι οποίες αναμένεται να τεθούν σε ισχύ την 1η Ιανουαρίου 2017.

               (5)

               Οι εν λόγω τροποποιήσεις, που αφορούν τεχνικά πρότυπα και ενιαίες τεχνικές προδιαγραφές, αποβλέπουν στην εξασφάλιση ασφαλών και αποτελεσματικών μεταφορών επικίνδυνων εμπορευμάτων, ενώ ταυτόχρονα λαμβάνονται υπόψη η επιστημονική και τεχνολογική πρόοδος στον συγκεκριμένο τομέα και η ανάπτυξη νέων ουσιών και ειδών που ενέχουν κινδύνους κατά τη μεταφορά τους. Η ανάπτυξη των μεταφορών επικίνδυνων εμπορευμάτων οδικώς και μέσω της εσωτερικής ναυσιπλοΐας, τόσο στο εσωτερικό της Ένωσης όσο και μεταξύ της Ένωσης και γειτονικών χωρών, αποτελεί βασικό συστατικό στοιχείο της κοινής πολιτικής μεταφορών και διασφαλίζει την ορθή λειτουργία όλων των βιομηχανικών κλάδων που παράγουν ή χρησιμοποιούν τα εμπορεύματα τα οποία κατατάσσονται ως επικίνδυνα βάσει της ADR και της ADN.

               (6)

               Όλες οι προτεινόμενες τροποποιήσεις είναι αιτιολογημένες και επωφελείς και θα πρέπει να υποστηριχτούν. Ως εκ τούτου κρίνεται σκόπιμο να καθοριστεί η παρούσα θέση που θα ληφθεί εξ ονόματος της Ένωσης όσον αφορά τις προτεινόμενες τροποποιήσεις των παραρτημάτων της ADR και των συνημμένων κανονισμών στην ADN, όπως ορίζεται στο παράρτημα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ευρωπαϊκής Ένωσης σχετικά με τις προτεινόμενες τροποποιήσεις των παραρτημάτων της ADR και των συνημμένων κανονισμών στην ADN είναι σύμφωνη με το παράρτημα της παρούσας απόφασης.
   Τυπικές και ήσσονος σημασίας αλλαγές στις προτεινόμενες τροποποιήσεις των ADR και ADN που αναφέρονται στην πρώτη παράγραφο, που διαβιβάζονται από τον Γενικό Γραμματέα του ΟΗΕ, επιτρέπεται να συμφωνηθούν χωρίς περαιτέρω απόφαση του Συμβουλίου.
   Άρθρο 2
   Η θέση της Ένωσης ως έχει στο άρθρο 1 εκφράζεται από τα κράτη μέλη τα οποία αποτελούν συμβαλλόμενα μέρη των συμφωνιών που αναφέρονται στο εν λόγω άρθρο και ενεργούν από κοινού προς το συμφέρον της Ένωσης.
   Άρθρο 3
   Στην Επίσημη Εφημερίδα της Ευρωπαϊκής Ένωσης θα δημοσιευτεί παραπομπή στις τροποποιήσεις που έγιναν δεκτές στα παραρτήματα της ADR και στους συνημμένους κανονισμούς στην ADN, με αναφορά στην ημερομηνία έναρξης ισχύος των τροποποιήσεων.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 29 Σεπτεμβρίου 2016.

            Για το Συμβούλιο

            Ο Πρόεδρος

         P. ŽIGA

      (1)  Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (ΕΕ L 260 της 30.9.2008, σ. 13).

      ΠΑΡΑΡΤΗΜΑ

                  Πρόταση

                  Έγγραφο αναφοράς

                  Κοινοποίηση

                  Θέμα

                  Παρατηρήσεις

                  Θέση της ΕΕ

                  1

                  ECE/TRANS/WP.15/231

                  C.N.443.2016.TREATIES-XI.B.14

                  Σχέδιο τροποποιήσεων των παραρτημάτων Α και Β της ADR

                  Τεχνική συναίνεση στο πλαίσιο της ομάδας «Μεταφορά επικίνδυνων εμπορευμάτων — WP.15».

                  Αποδέχεται τις τροποποιήσεις.

                  2

                  ECE/TRANS/WP.15/231/Corr.1

                  C.N.443.2016.TREATIES-XI.B.14

                  Σχέδιο τροποποιήσεων των παραρτημάτων Α και Β της ADR

                  Τεχνική συναίνεση στο πλαίσιο της ομάδας «Μεταφορά επικίνδυνων εμπορευμάτων — WP.15».

                  Αποδέχεται τις τροποποιήσεις.

                  3

                  ECE/TRANS/WP.15/231/Add.1

                  C.N.443.2016.TREATIES-XI.B.14

                  Σχέδιο τροποποιήσεων των παραρτημάτων Α και Β της ADR

                  Τεχνική συναίνεση στο πλαίσιο της ομάδας «Μεταφορά επικίνδυνων εμπορευμάτων — WP.15».

                  Αποδέχεται τις τροποποιήσεις.

                  4

                  ECE/ADN/36

                  C.N.444.2016.TREATIES-XI.D.6

                  Σχέδιο τροποποιήσεων των συνημμένων κανονισμών στην ADN

                  Τεχνική συναίνεση στο πλαίσιο της διοικητικής επιτροπής

                  Αποδέχεται τις τροποποιήσεις.

                  5

                  ECE/ADN/36/Add.1

                  C.N.607.2016.TREATIES-XI.D.6

                  Σχέδιο τροποποιήσεων των συνημμένων κανονισμών στην ADN

                  Τεχνική συναίνεση στο πλαίσιο της διοικητικής επιτροπής

                  Αποδέχεται τις τροποποιήσεις.


title: 80/1117/ΕΟΚ: Απόφαση τού Συμβουλίου τής 4ης Δεκεμβρίου 1980 περί τροποποιήσεως τών αποφάσεων 75/459/ΕΟΚ, 76/206/ΕΟΚ, 77/803/ΕΟΚ καί 77/804/ΕΟΚ σχετικά μέ τίς παρεμβάσεις τού Ευρωπαϊκού Κοινωνικού Ταμείου υπέρ ορισμένων κατηγοριών προσώπων

text:
                                      Επίσημη ' Εφημερίδα τών Ευρωπαϊκών Κοινοτήτων                                            5
380D11 17
10.12.80                             Επίσημη ' Εφημερίδα τών Ευρωπαϊκών Κοινοτήτων                              ' Αριθ. N 332/ 17
                                             ΑΠΟΦΑΣΗ ΤΟΥ ΣΥΜΒΟΥΑΙΟΥ
                                                  τής 4ης Δεκεμβρίου 1980
                      περί τροποποιήσεως τών άποφάσεων 75/459/ΕΟΚ, 76/206/ΕΟΚ, 77/803/ ΕΟΚ
                 καί 77/804/ΕΟΚ σχετικά μέ τίς παρεμβάσεις τοΰ Ευρωπαϊκού Κοινωνικού Ταμείου υπέρ
                                             ορισμένων κατηγοριών προσώπων
                                                       (80/ 1 1 17/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                             — ή άπόφαση 77/8Θ3/ΕΟΚ τοϋ Συμβουλίου τής 20ής
                                                                         Δεκεμβρίου 1977 περί τής παρεμβάσεως τοϋ Εύρω
Έχοντας ύπόψη :                                                          παϊκοΰ Κοινωνικοΰ Ταμείου ύπέρ τών διακινουμέ
                                                                         νων εργαζομένων (9),
τή συνθήκη περί ιδρύσεως τής Εύρωπαϊκής Οικονομι
κής Κοινότητος,                                                     — ή άπόφαση 77/804/ ΕΟΚ τοΰ Συμβουλίου τής 20ής
                                                                         Δεκεμβρίου 1977 περί τής παρεμβάσεως τοϋ Εύ
τήν άπόφαση 71 /66/ΕΟΚ τοϋ Συμβουλίου τής 1ης Φε                        ρωπαϊκοΰ Κοινωνικοΰ Ταμείου ύπέρ τών γυναι
βρουαρίου 1971 περί άναμορφώσεως τοϋ Εύρωπαϊκοΰ                          κών (10)-
 Κοινωνικοΰ Ταμείου (*), όπως τροποποιήθηκε άπό τήν
άπόφαση 77/80 1 /ΕΟΚ (2) καί ιδίως τό άρθρο 4,                      δτι ή άνισορροπία στόν τομέα τής άπασχολήσεως στήν
                                                                    Κοινότητα δημιουργεί τήν άναγκαιότητα λήψεως ειδι
τήν πρόταση τής ' Επιτροπής,                                        κών κοινών μέτρων ύπέρ τών προσώπων πού άπασχο
                                                                    λοΰνται στούς τομείς τών κλωστοϋφαντουργικών καί
τή γνώμη τής Συνελεύσεως (3),                                       τής ενδύσεως, τών διακινουμένων έργαζομένων καί τών
                                                                    μελών τών οικογενειών τους, τών νέων κάτω τών 25
τή γνώμη τής Οικονομικής καί Κοινωνικής Επι                        ετών πού θίγονται άπό τίς δυσχέρειες άπασχολήσεως
 τροπής o ,                                                         καί τών γυναικών,
                                                                    ΑΠΟΦΑΣΙΖΕΙ :
  Εκτιμώντας:
οτι στις 31 Δεκεμβρίου 1980 λήγουν:                                                          "Αρθρο 1
— ή άπόφαση 75/459/ΕΟΚ τοΰ Συμβουλίου τής 22ας                      1 . Στό άρθρο 5 τής άποφάσεως 75/459/ΕΟΚ, ή ημε
     ' Ιουλίου 1975 περί τής παρεμβάσεως τοϋ Ευρωπαϊ               ρομηνία 1 'Ιανουαρίου 1981 άντικαθίσταται άπό τήν
     κού Κοινωνικού Ταμείου ύπέρ προσώπων πού θί                   ήμερομηνία 1 ' Ιανουαρίου 1983.
     γονται άπό τίς δυσχέρειες άπασχολήσεως (5), ό
     πως τροποποιήθηκε τελευταία άπό τήν άπόφαση                    2 . Στό &ρθρο 3 τής άποφάσεως 76/206/ΕΟΚ, ή ήμε
     78/ 1036/ΕΟΚ (6),                                              ρομηνία 1 ' Ιανουαρίου 1981 άντικαθίσταται άπό τήν
                                                                    ήμερομηνία 1 'Ιανουαρίου 1983.
— ή άπόφαση 76/2Θ6/ΕΟΚ τοϋ Συμβουλίου τής 9ης
     Φεβρουαρίου 1976 περί τής παρεμβάσεως τοΰ Εύ                  3 . Στό άρθρο 4 δεύτερο εδάφιο τής άποφάσεως
     ρωπαϊκοΰ Κοινωνικοΰ Ταμείου ύπέρ προσώπων                      77/803/ΕΟΚ, ή ήμερομηνία 1 'Ιανουαρίου 1981 άντικα
     πού άπασχολοΰνται στούς τομείς τών κλωστο                     θίσταται άπό τήν ήμερομηνία 1 ' Ιανουαρίου 1983 .
     ϋφαντουργικών καί ένδύσεως (7), όπως τροποποιή                4. Στό άρθρο 3 δεύτερο έδάφιο τής άποφάσεως
     θηκε τελευταία άπό τήν άπόφαση 77/802/ΕΟΚ (8),                 77/804/ΕΟΚ, ή ήμερομηνία 1 'Ιανουαρίου 1981 άντικα
                                                                    θίσταται άπό τήν ήμερομηνία 1 ' Ιανουαρίου 1983 .
 (') EE άριθ . N 28 τής 4.2.1971 , σ . 15.
 (2) ΕΕ άριθ. N 337 τής 27.12.1977, σ. 8 .                                                    "Αρθρο 2
 (3) ΕΕ άριθ. A 291 τής 10.11.1980, σ. 57,
 (4) Γνώμη πού δόθηκε στίς 30 'Οκτωβρίου 1980 (δέν δημο             Ή παρούσα άπόφαση δημοσιεύεται στήν Επίσημη
     σιεύθηκε άκόμη στήν ' Επίσημη Εφημερίδα).                       Εφημερίδα τών Ευρωπαϊκών Κοινοτήτων.
 (5) ΕΕ   άριθ. N 199 τής 30.7.1975, σ. 36.                   9
 (6) ΕΕ   άριθ. N 374 τής 30.12.1978, σ. 37.
 O   ΕΕ   άριθ. N 39 τής 14.2.1976, σ. 39.                          Π ΕΕ άριθ . N 337 τής 27.12.1977, σ . 12.
 (8) ΕΕ   άριθ. N 337 τής 27.12.1977, σ. 10.                        ( ι0) ΕΕ άριθ. N 337 τής 27.12.1977, σ. 14.
 ---pagebreak--- 6                              Επίσημη ' Εφημερίδα τών Εύρωπαϊκών Κοινοτήτων
 Αρχίζει νά ισχύει τήν 1η 'Ιανουαρίου 1981 .                                 Γιά τό Συμβούλιο
                                                                                O Πρόεδρος
 Εγινε στίς Βρυξέλλες, στίς 4 Δεκεμβρίου 1980.                                  J. BARTHEL


Avis juridique important

|

32003D0650

2003/650/ΚΕΠΠΑ: Απόφαση 2003/650/ΚΕΠΠΑ του Συμβουλίου, της 26ης Μαΐου 2003, σχετικά με τη σύναψη της συμφωνίας μεταξύ της Ευρωπαϊκής Ένωσης και της Τσεχικής Δημοκρατίας σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας

Επίσημη Εφημερίδα αριθ. L 229 της 13/09/2003 σ. 0038 - 0038

Απόφαση 2003/650/ΚΕΠΠΑ του Συμβουλίουτης 26ης Μαΐου 2003σχετικά με τη σύναψη της συμφωνίας μεταξύ της Ευρωπαϊκής Ένωσης και της Τσεχικής Δημοκρατίας σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της ΜακεδονίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 24,τη σύσταση της προεδρίας,Εκτιμώντας τα ακόλουθα:(1) Στις 27 Ιανουαρίου 2003, το Συμβούλιο υιοθέτησε την κοινή δράση 2003/92/ΚΕΠΠΑ για τη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας(1).(2) Το άρθρο 8 της εν λόγω κοινής δράσης προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών θα καθορισθούν βάσει συμφωνίας σύμφωνα με το άρθρο 24 της συνθήκης για την Ευρωπαϊκή Ένωση.(3) Εν συνεχεία της απόφασης του Συμβουλίου, της 18ης Μαρτίου 2003, με την οποία εξουσιοδοτείται ο Γενικός Γραμματέας/Ύπατος Εκπρόσωπος να αρχίσει διαπραγματεύσεις, ο Γενικός Γραμματέας/Ύπατος Εκπρόσωπος διαπραγματεύθηκε συμφωνία με την Τσεχική Δημοκρατία, σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας.(4) Η συμφωνία αυτή θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Ένωσης και της Τσεχικής Δημοκρατίας σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας, εγκρίνεται εξ ονόματος της Ευρωπαϊκής Ένωσης.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που εξουσιοδοτούνται να υπογράψουν τη συμφωνία δεσμεύοντας την Ευρωπαϊκή Ένωση.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα απόφαση παράγει αποτελέσματα από την ημέρα της εκδόσεώς της.Βρυξέλλες, 26 Μαΐου 2003.Για το ΣυμβούλιοΟ ΠρόεδροςΓ. Δρύς(1) ΕΕ L 34 της 11.2.2003, σ. 26.